Ομιλία Ευάγγελου Βενιζέλου Προέδρου του ΠΑΣΟΚ στην Καλλιθέα | ΠΑΣΟΚ\nΟμιλία Ευάγγελου Βενιζέλου Προέδρου του ΠΑΣΟΚ στην Καλλιθέα\nΑυτό το λάθος είμαι βέβαιος ότι δε θα το κάνει ξανά ο ελληνικός λαός σε τρεις εβδομάδες από σήμερα!\nΚαι στις εκλογές του 1920, ενώ βρισκόταν σε πλήρη εξέλιξη η μικρασιατική εκστρατεία, οι Έλληνες πολίτες καταψήφισαν τον Ελευθέριο Βενιζέλο, αλλά με κυβέρνηση των αντιπάλων του λίγο αργότερα, μετά την καταστροφή, τον έψαχναν για να εκπροσωπήσει αυτός τη χώρα στη μεγάλη διαπραγμάτευση για τη Συνθήκη της Λοζάνης.\nΔε θέλω να κάνω υπερβολικούς ή παράταιρους ιστορικούς παραλληλισμούς, αλλά η διπλωματική και πολιτική μάχη για την οικονομική διάσωση της χώρας για το Πρόγραμμα Προσαρμογής, για το δάνειο και τώρα για την έξοδο από το μνημόνιο και την κρίση, είναι μια μάχη απολύτως εφάμιλλη και συγκρίσιμη με τη μάχη που δόθηκε στη δεκαετία του ’20.\nΦίλες και φίλοι, έφτασε πράγματι η ώρα της αλήθειας γιατί περάσαμε 5 πολύ δύσκολα χρόνια, βυθισμένοι στο ψέμα, τη δημαγωγία, το φθηνό λαϊκισμό και τις ψευδαισθήσεις. Γιατί, από το 2010 και μετά τα έφερε έτσι η τύχη ώστε να κατανεμηθούμε κατά τρόπο τελείως άνισο και ετεροβαρή οι Έλληνες, ιδίως τα πολιτικά κόμματα.\nΤο ΠΑΣΟΚ βρέθηκε εξ αρχής στην πλευρά της ευθύνης. Ευθύνη σημαίνει δύσκολες αποφάσεις. Ευθύνη σημαίνει πολιτικό κόστος, τεράστιο, δυσανάλογο. Βρέθηκαν απέναντί μας όλοι στην αρχή. Πήγαν όλοι στην πλευρά της ευκολίας, της ανευθυνότητας. Συγκροτήθηκε το ετερόκλητο, αντιμνημονιακό μέτωπο.\nΚαι κάποια στιγμή, κατάλαβαν ορισμένοι ότι δε μπορεί να συνεχίσουν έτσι, ότι δε μπορούν έτσι να διεκδικήσουν και ν’ ασκήσουν εξουσία. Και προσχώρησαν με καθυστέρηση στη δική μας υπεύθυνη στρατηγική. Αναγκάστηκαν να βάλουν πλάτη κάνοντας στροφή 180 μοιρών.\nΚάποιοι άλλοι δοκίμασαν το δρόμο της ευθύνης και γρήγορα οπισθοχώρησαν και διέγραψαν μια εντυπωσιακή καμπύλη από την εντολή για λύςη που έλεγαν το 2012, στον πολιτικό καιροσκοπισμό και τελικά στην εκλογική εξαφάνιση.\nΕμείς όμως, μείναμε και μένουμε σταθεροί. Και μπορεί πράγματι το 2009 οι Έλληνες πολίτες, μπορεί και εσείς που είστε εδώ οι ίδιοι να ψηφίσατε μαζικά το ΠΑΣΟΚ και να μας δώσατε την εντολή να κυβερνήσουμε χωρίς να υπάρχει μια κοινή συνείδηση του βάθους και του μεγέθους της κρίσης.\nΚαι βρεθήκαμε πραγματικά όλοι αντιμέτωποι με μια έκτακτη κατάσταση λίγους μήνες αργότερα. Ενώ ο λαός είχε καλλιεργήσει άλλου τύπου ελπίδες και προσδοκίες, παρόμοιες μ’ αυτές των 40 χρόνων της μεταπολίτευσης.\nΓιατί, επί 40 σχεδόν χρόνια, κυρίως χάρις στις μεγάλες αποφάσεις του Ανδρέα Παπανδρέου και των κυβερνήσεων του ΠΑΣΟΚ, άλλαξε ο χάρτης της χώρας, άλλαξε η μορφή της κοινωνίας. Αναδείχθηκε ο μη προνομιούχος, έγινε κέντρο της προσοχής μας ο μικρομεσαίος, επιβλήθηκε στον τόπο μας ισονομία, ισοπολιτεία, το κράτος δικαίου.\nΟικοδομήθηκε το κράτος πρόνοιας, το κοινωνικό κράτος. Αναδιανεμήθηκε ο εθνικός πλούτος, το πλεόνασμα. Άλλαξαν επίπεδο ζωής οι Έλληνες.\nΌλοι λοιπόν είχαν κάθε δικαίωμα να πιστεύουν ότι αυτή η διαδρομή από το καλό στο καλύτερο θα συνεχιστεί και μετά τις εκλογές του 2009. Αλλά, βρεθήκαμε πολύ γρήγορα στην αδήριτη και ανυπέρβλητη ανάγκη να κινηθούμε αντίστροφα. Και δυστυχώς το κάναμε αυτό μόνοι, χωρίς να μοιράσουμε κατά τρόπο δίκαιο και αναλογικό, το βάρος αυτής της ιστορικής ευθύνης.\nΚαι προκαλέσαμε έκπληξη, δυσαρέσκεια, αντίδραση, στο δικό μας κόσμο, στη δική μας κοινωνική βάση, στο λαϊκό ΠΑΣΟΚ, αλλά και σε ένα ΠΑΣΟΚ που είχε μάθει να σκέφτεται, να λειτουργεί με έναν συγκεκριμένο τρόπο, όντας βέβαιο ότι κανείς δε θα θίξει δικαιώματα, κεκτημένα, προνόμια, καταστάσεις.\nΔυστυχώς το επίπεδο στο οποίο είχε φτάσει η χώρα ήταν ένα επίπεδο από ένα σημείο και μετά εύθραυστο και επίπλαστο, γιατί υπήρχε μια φούσκα που είχε δημιουργηθεί και με δική μας ευθύνη. Προφανώς και με δική μας ευθύνη, αλλά γιατί μόνο με δική μας; Και έπρεπε να γίνει μια πολύ μεγάλη διορθωτική κίνηση.\nΓιατί κολλημένοι με την πλάτη στον τοίχο έπρεπε να απαντήσουμε στο εξής τραγικό δίλημμα: Εάν θα αποδεχθούμε μια οργανωμένη και ελεγχόμενη οπισθοχώρηση περιορισμού στα εισοδήματα, στους μισθούς, στις συντάξεις, εάν θα αποδεχθούμε μέτρα δύσκολα ,περιοριστικά, λιτότητας για να διαφυλάξουμε το μείζον, για να σώσουμε πολύ περισσότερα, για να σώσουμε όσο γίνεται περισσότερα από αυτά που είχαμε κατακτήσει χάρη στις κυβερνητικές πολιτικές της μεταπολίτευσης που είχαν και έχουν σφραγίδα, χρώμα, υπογραφή ΠΑΣΟΚ-Δημοκρατική Παράταξη.\nΑλλά αυτά τα διλήμματα δεν τα καταλαβαίνει εύκολα ο κόσμος, ιδίως όταν υπάρχουν πολιτικές δυνάμεις που του λεν ότι υπάρχουν εύκολοι δρόμοι, ότι υπάρχουν μαγικές λύσεις, λύσεις χωρίς κόστος, λύσεις οι οποίες μπορούν να βγουν από το καπέλο του ταχυδακτυλουργού.\nΕλάτε στη θέση ενός πολίτη που ακούει από τη μια μεριά κάποιον να του λέει ότι “έχουμε το δρόμο της προσαρμογής, της θυσίας, των δύσκολων μέτρων” κι από την άλλη κάποιον που του λέει ότι «αυτά όλα είναι μια συντηρητική ,σκληρή πολιτική ,αντιλαϊκή, καθόλου αναγκαία, καθόλου αναπόφευκτη, γιατί υπάρχει η άλλη λύση», η εύκολη λύση, η μαγική λύση.\nΚαι ότι κάποιοι εφαρμόζουν μια συνωμοσία σε βάρος του και έχουν και Έλληνες αντιπροσώπους σχεδόν δοσίλογους, οι οποίοι είναι αποφασισμένοι να χάσουν τη σχέση τους με την κοινωνική βάση, να χάσουν τη συναισθηματική αυτή σχέση την τόσο βαθειά και έντονη.\nΝα γίνουν από δημοφιλείς αντιπαθείς, να χάσουν τα μεγάλα εκλογικά ποσοστά, να γίνουν από ένα κόμμα ηγεμονικό, κόμμα εξουσίας, από ένα ρεύμα πλειοψηφίας, ένα κόμμα μικρό, περιορισμένης επιρροής και όλα αυτά στο βωμό της εξυπηρέτησης των ευρωπαϊκών ή εξωτερικών συμφερόντων που συνωμοτούν σε βάρος της Ελλάδας και σε βάρος των Ελλήνων.\nΓια παρακολουθήστε δύο διαφορετικές αφηγήσεις, είναι πραγματικά δύσκολο όταν υπάρχουν τέτοιες σειρήνες να αντέξει ο Οδυσσέας ακόμη και δεμένος στο κατάρτι. Και άντεξε ένα μεγάλο τμήμα της κοινωνικής μας βάσης, ένα μεγάλο τμήμα του λαού και άντεξε εντυπωσιακά. Γιατί 2,5 χρόνια αργότερα τον Μάιο και τον Ιούνιο του 2012 όλοι γνώριζαν τα πάντα, όλοι είχαν ζήσει τα πάντα, κανείς δεν ήταν ανενημέρωτος, ο καθένας αποφάσιζε και ψήφιζε μετά λόγου γνώσεως.\nΚαι τον Ιούνιο του 2012 στις επαναληπτικές εκλογές, κάτω από συνθήκες πόλωσης τεχνητής, στην πραγματικότητα ενός συνειδησιακού εκβιασμού, το 47% του ελληνικού λαού ψήφισε την πλατφόρμα του ΠΑΣΟΚστην πραγματικότητα, τη δική μας εθνική στρατηγική, τη στρατηγική της ευθύνης.\nΤο 47% του ελληνικού λαού ενώ είχαν προηγηθεί οι αγανακτισμένοι στην πλατεία Συντάγματος με τη συμμετοχή της Νέας Δημοκρατίας, η οποία ήταν ακόμη τυφλή, μετά ανέβλεψε και μπήκε στην Κυβέρνηση Παπαδήμου. Το 47% του ελληνικού λαού αποδέχθηκε ότι δεν υπάρχει πλάνο Β ότι δεν υπήρχαν και δεν υπάρχουν εύκολες λύσεις, ανώδυνες.\nΌτι δεν υπάρχει μια συνωμοσία του διεθνούς κατεστημένου και των Ευρωπαίων εταίρων, αλλά ότι οι συσχετισμοί οι ευρωπαϊκοί, οι συσχετισμοί ανάμεσα στα κράτη και τις αγορές, η δική μας έλλειψη σωφροσύνης επί δεκαετίες ολόκληρες οδήγησε στην ανάγκη μιας ανασυγκρότησης που θυσιάζει κάποια κι αυτό είναι πολύ κακό και πολύ δύσκολο, για να σώσει τα πολύ περισσότερα.\nΚι έτσι πορευόμαστε από τον Ιούνιο του 2012 μέχρι σήμερα και το ΠΑΣΟΚ στάθηκε μπροστά στον ελληνικό λαό με θάρρος στις διπλές εκλογές του 2012, λέγοντας προσέξτε: Δεν υπάρχει αυτοδυναμία, έχουν αλλάξει τα δεδομένα, απαιτείται εθνική ενότητα, συναίνεση, σοβαρότητα, ο τόπος χρειάζεται μια Κυβέρνηση συνεργασίας όλων των ,ει δυνατόν ,προοδευτικών, φιλοευρωπαϊκών δυνάμεων που έχουν καθαρό προσανατολισμό.\nΧρειαζόμαστε μια ευρύτατη εθνική συνεργασία, πρέπει να συσπειρωθούν όλες οι δυνάμεις που πιστεύουν στην μόνη εθνική στρατηγική εξόδου από την κρίση με ασφάλεια. Και είπαμε ρητά, έχοντας τότε την τρίτη εντολή στα χέρια μας, ότι μπορούμε να σχηματίσουμε Κυβέρνηση ήδη από το Μάιο, με καθαρά προοδευτικό κέντρο βάρους.\nΔεν μας άκουσαν, γιατί ήθελαν να σκυλεύσουν πάνω στο ΠΑΣΟΚ όλοι τους, αλλά έστω τον Ιούνιο εμείς είχαμε αντέξει, ήμασταν σε θέση να επιβάλουμε εγγυήσεις, παρότι τότε η παλαιά ΔΗΜΑΡ ήταν ένα προϊόν συμπαθητικό, ακόμη άγνωστο και πολλοί επένδυαν πάνω της .Επειδή ήταν ο παράγοντας που θα μπορούσε να δώσει το αριστερό προοδευτικό χρώμα, χωρίς τα βάρη και τις φθορές ενός ΠΑΣΟΚ κυβερνητικού, που είχε τις δικές του ευθύνες για το γεγονός ότι η χώρα έφτασε εδώ που έφτασε μετά από δεκαετίες εναλλαγής των δύο μεγάλων κομμάτων ,του ΠΑΣΟΚ και της Νέας Δημοκρατίας ,στη διακυβέρνηση.\nΠοιος απεδείχθη όμως ότι είναι ο πραγματικός εκφραστής της εθνικής στρατηγικής; Το ΠΑΣΟΚ. Ποιος απεδείχθη όμως ότι είναι ο πραγματικός εγγυητής της σταθερότητας; Το ΠΑΣΟΚ. Ποιος κράτησε την Κυβέρνηση της τριμερούς συνεργασίας με τη Νέα Δημοκρατία και τη ΔΗΜΑΡ, που θέλαμε να είναι εξ αρχής Κυβέρνηση τετραμερούς συνεργασίας με τον ΣΥΡΙΖΑ, όρθια; Το ΠΑΣΟΚ.\nΓιατί το ΠΑΣΟΚ ψήφισε τα μέτρα και πήρε το κόστος, όταν οι άλλοι συμφωνούσαν αλλά δεν ψήφισαν. Γιατί το ΠΑΣΟΚ κράτησε την Κυβέρνηση όρθια ένα χρόνο αργότερα, όταν κάποιοι άλλοι ήθελαν να οδηγήσουν τη χώρα σε εκτροχιασμό, για πράγματα πολύ σημαντικά, αλλά όχι τόσο σημαντικά όσο η προστασία της εθνικής οικονομίας, της περιουσίας, της προοπτικής των Ελλήνων.\nΚαι φυσικά θέλαμε και άλλες δυνάμεις μέσα και θέλαμε και τον ΣΥΡΙΖΑ να έχει το μερίδιο της ευθύνης του κι όχι την ευκολία της Αντιπολίτευσης ,όπου δεν βάζεις τα χέρια σου να πιάσεις τα κάρβουνα μιας φωτιάς που καίει το έθνος.\nΚαι αυτή η Κυβέρνηση θα μπορούσε να λειτουργήσει ως Κυβέρνηση της Νέας Δημοκρατίας αυτοδύναμη; Θα μπορούσε να λειτουργήσει ως Κυβέρνηση της Νέας Δημοκρατίας και των φίλων μας της ΔΗΜΑΡ; Φαντάζεστε ότι θα ήταν η ποιότητα της Κυβέρνησης καλύτερη, η σταθερότητα, οι αποφάσεις, ο αναπτυξιακός προσανατολισμός, η μέριμνα για τις ευπαθείς ομάδες;\nΘα υπήρχαν οι ρυθμίσεις για τις 100 δόσεις; Θα υπήρχε η ρύθμιση για την προστασία της πρώτης κατοικίας; Θα υπήρχε το ελάχιστο εγγυημένο εισόδημα; Θα υπήρχα τα μέτρα για τους ανέργους; Θα υπήρχε ο σχεδιασμός του ΕΣΠΑ; Ή θα υπήρχε η διαπραγμάτευση με την τρόικα αν στην Κυβέρνηση δεν ήταν το ΠΑΣΟΚ ο εγγυητής και ο ρυθμιστικός παράγοντας;\nΤίποτα δε θα υπήρχε, δε θα υπήρχε στρατηγική, πλαίσιο, ρυθμός, στόχος. Τα λέω αυτά, γιατί αυτά μας επιτρέπουν να καταλάβουμε πού βρισκόμαστε.\nΠού βρισκόμαστε άραγε; Βρισκόμαστε πράγματι ένα βήμα ,ένα μόλις βήμα πριν από την έξοδο από το μνημόνιο και την αλλαγή σελίδας.\nΓιατί το να βγεις από το μνημόνιο και την τρόικα και να πας στη λεγόμενη προληπτική πιστωτική γραμμή, που είναι ένας φυσιολογικός τρέχων ευρωπαϊκός μηχανισμός, φτιαγμένος αφηρημένα για όλες τις χώρες κι όχι μόνο για την Ελλάδα, δεν είναι μια νομική διαφορά, δεν είναι γραφειοκρατία, δεν είναι επικοινωνιακό τέχνασμα.\nΕίναι μια καθοριστική διαφορά που βοηθάει τον πολίτη, βοηθάει την ανάπτυξη, βοηθάει τις επενδύσεις, βοηθάει την επάνοδο στην αγορά, βοηθάει στο να πέσουν τα επιτόκια, βοηθάει για να πάρει φτηνότερο χρήμα ο επιχειρηματίας, βοηθάει να βρει δουλειά ο άνεργος, βοηθάει να σπουδάσουν τα παιδιά ευκολότερα καλύτερα, βοηθάει το μέλλον του τόπου.\nΓιατί δεν κάναμε αυτό το βήμα; Γιατί δυστυχώς δεν αξιοποιήθηκε η μεγάλη ευκαιρία των ευρωεκλογών. Η μεγάλη ευκαιρία του τελευταίου εξαμήνου, που ήταν το εξάμηνο της διαπραγμάτευσης.\nΑλλά για σκεφθείτε φίλες και φίλοι, συντρόφισσες και σύντροφοι, γιατί κρατήθηκε η Κυβέρνηση και η χώρα όρθια το τελευταίο εξάμηνο κι έχουμε φτάσει ένα βήμα πριν την έξοδο από το μνημόνιο; Με βάση ποια εκλογικά αποτελέσματα στις ευρωεκλογές; Ποιος κέρδισε και ποιος έχασε στις ευρωεκλογές; Πρώτο κόμμα με καθαρή διαφορά στις ευρωεκλογές ήταν ο ΣΥΡΙΖΑ, η Νέα Δημοκρατία ήρθε δεύτερη, έχασε λοιπόν στο δίπολο που είναι στημένο ανάμεσα στα δύο μεγαλύτερα κόμματα που είναι μεσαία.\nΆρα τι είναι αυτό που διατήρησε όρθια την Κυβέρνηση και τη χώρα σε θέση να διαπραγματεύεται υπό δύσκολες συνθήκες με τους εταίρους της; Το ποσοστό του ΠΑΣΟΚ, το μικρό, το περιφρονημένο 8%, που προκάλεσε έκπληξη στους περισσότερους γιατί άλλα έλεγαν με ευκολία οι δημοσκοπήσεις, που φαίνεται ότι δεν πιάνουν τις δικές μας συχνότητες κι αυτό είναι ένα πρόβλημα. Φαίνεται ότι οι δικές μας συχνότητες δεν συλλαμβάνονται από τις δημοσκοπήσεις.\nΑυτό λοιπόν το ποσοστό -προσέξτε, το ποσοστό που έπεσε στην κάλπη, μέσα στο παραβάν- αυτό το ποσοστό είναι που κράτησε όρθια την Κυβέρνηση, είναι που κράτησε όρθια τη χώρα, είναι που μας επέτρεψε να κάνουμε τη διαπραγμάτευση, να τη φέρουμε στο σημείο αυτό.\nΝα κρατήσουμε τη χώρα όμως ακέραιη, την οικονομία, τις καταθέσεις, τις τράπεζες, τις προοπτικές ανάπτυξης, να μπορεί η Ελλάδα να εμφανίζει τώρα πρωτογενές πλεόνασμα, δημοσιονομικό πλεόνασμα, θετικό ρυθμό ανάπτυξης, θετικό ισοζύγιο απασχόλησης, οι θέσεις που δημιουργούνται είναι περισσότερες από τις θέσεις που χάνονται, άρα σιγά-σιγά κατεβαίνει η ανεργία.\nΚαι επιπλέον αντιμετωπίζουμε όλο αυτό το διάστημα προσεκτικά ,σιωπηλά ,διακριτικά τις μεγαλύτερες διεθνείς και περιφερειακές προκλήσεις στην εθνική μας ασφάλεια. Κρίση στην Κύπρο, η οποία μεταφέρεται βεβαίως και στο Αιγαίο και στην Ανατολική Μεσόγειο και στις ελληνοτουρκικές σχέσεις.\nΜεγάλη νευρικότητα στα Βαλκάνια, κρίση σε όλες τις χώρες της Μέσης Ανατολής και της Βόρειας Αφρικής, κρίση στην ανατολική γειτονία της Ευρώπης με τη Ρωσία, την Ουκρανία, το Αζερμπαϊτζάν, την Αρμενία, τη Γεωργία, τη Μολδαβία. Ποτέ δεν είχαμε τέτοια συρροή κρίσεων. Γιατί μιλάμε όλο για οικονομία και ξεχνούμε τα μεγάλα θέματα της εξωτερικής πολιτικής και της πολιτικής εθνικής ασφάλειας και άμυνας.\nΚαι φτάσαμε εδώ που φτάσαμε γιατί; Γιατί μια σύμπτωση θεσμική εξόπλισε την Αντιπολίτευση με τη δυνατότητα να επιβάλλει τη διάλυση της Βουλής, να επιβάλλει την πολιτική αστάθεια και αβεβαιότητα. Η πρόβλεψη για διάλυση της Βουλής αν δεν εκλεγεί Πρόεδρος Δημοκρατίας με αυξημένη πλειοψηφία 180 Βουλευτών.\nΦίλες και φίλοι ,το 2001 με Πρωθυπουργό τον Κώστα Σημίτη ήμουνα ο γενικός εισηγητής της αναθεώρησης του Συντάγματος και επιμέναμε να αναθεωρηθεί αυτή η διάταξη και να αποσυνδεθεί η διαδικασία εκλογής του Προέδρου της Δημοκρατίας από την πρόωρη διάλυση της Βουλής, για να μην παράγεται κυβερνητική αστάθεια και για να μη γίνεται ο Πρόεδρος από ρυθμιστής και σύμβολο ενότητας κομματικό κλοτσοσκούφι.\nΑλλά δυστυχώς η Νέα Δημοκρατία δε συμφώνησε και δεν ψήφισε και ούτε διόρθωσε αυτό το λάθος όταν είχε η ίδια την πρωτοβουλία της αναθεώρησης το 2008 και την αφιέρωσε μόνο στο επαγγελματικό ασυμβίβαστο των Βουλευτών την αναθεώρηση του 2008.\nΕπειδή λοιπόν υπήρχε αυτή η σύμπτωση η συνταγματική, η θεσμική, αυτά συμβαίνουν σε όλες τις χώρες, η Αντιπολίτευση επέβαλε την αστάθεια. Η αστάθεια δεν είναι λόγια, είναι μια απειλή πως δεν σέβομαι τη συνέχεια του κράτους.\nΞέρετε στην Ευρώπη γίνονται συνεχώς εκλογές, αλλάζουν οι Πρωθυπουργοί, Υπουργοί, Κυβερνήσεις, ουδείς δίνει ιδιαίτερη σημασία. Αλλά και κανένα κόμμα δεν διανοείται να πει ότι δε σέβομαι τη συνέχεια, δε σέβομαι τις δεσμεύσεις, ότι αν εγώ κερδίσω τις εκλογές αλλάζουν τα πάντα, αλλάζει το πλαίσιο αναφοράς.\nΑυτό δεν το αντέχει κανείς, δεν το αντέχει ένα πολύπλοκο σύστημα όπως η Ευρωπαϊκή Ένωση, δεν το αντέχει η διεθνής κοινότητα, δεν το αντέχουν οι αγορές οι οποίες έχουν από κάτω τα κράτη, γιατί τα κράτη δανείζονται από τις αγορές λόγω δημοσίου χρέους, όλα τα κράτη, από τις Ηνωμένες Πολιτείες μέχρι τη Μάλτα.\nΆρα αυτή η αβεβαιότητα ανέβασε τον πήχη των απαιτήσεων από την πλευρά των εταίρων και μείωσε τη διαπραγματευτική ικανότητα της Κυβέρνησης, γιατί σου λέει τι Κυβέρνηση είσαι εσύ αν δεν δεσμεύεις τον επόμενο, έχει ισχύ και αντίκρισμα η υπογραφή σου;\nΆρα οι Έλληνες πολίτες, ο καθένας ατομικά, το κάθε σπίτι, η κάθε επιχείρηση, ο κάθε εργαζόμενος, ο κάθε άνεργος, πληρώνει κόστος οικονομικό, γιατί εμείς πολιτικά έχουμε δημιουργήσει αυτή την αβεβαιότητα κι αυτήν την κατάσταση.\nΚαι είναι κατόρθωμα που ήθελε πολύ κόπο και μεγάλη δεξιοτεχνία το γεγονός ότι πήραμε αυτή τη δίμηνη παράταση την τεχνική, λέγοντας ότι είμαστε στο μνημόνιο ενώ δεν είμαστε, ώστε μέσα σε δύο μήνες να περάσουμε στην προληπτική πιστωτική γραμμή, για να μπορεί η Ευρωπαϊκή Κεντρική Τράπεζα να συνεχίζει να στηρίζει τις τράπεζές μας και την οικονομία μας.\nΚάποια στιγμή το 2010, το 2011, το 2012 στήριζε με 150 δισεκατομμύρια ευρώ την ημέρα τις ανάγκες ρευστότητας της οικονομίας. Γιατί θα σας το πω πάρα πολύ απλά, οι καταθέσεις έχουν γίνει δάνεια, τα δάνεια είναι πιο πολλά από τις καταθέσεις. Όταν ο καταθέτης ζητάει τα λεφτά του πίσω πρέπει η τράπεζα να μπορεί να πάρει τα δάνεια από τον δανειολήπτη.\nΑυτό δεν είναι καθόλου εύκολο, αν δεν πληρώσει ο δανειολήπτης, θα πληρώσει ο καταθέτης, αν δεν πληρώσει ο καταθέτης ,θα πληρώσει ο φορολογούμενος γιατί πρέπει να δανειστεί το κράτος για να καλύψει τις τράπεζες, δηλαδή την κοινωνία, δηλαδή τον πολίτη τον απλό.\nΚι εμείς καταφέραμε το 2012, αυτό είναι πραγματικά η μεγάλη ευρεσιτεχνία και η δυσκολία της διαπραγμάτευσης, να κουρέψουμε το χρέος κατά 180 δισεκατομμύρια, να στηρίξουμε τις τράπεζες κι όλοι ρωτούσανε κάνοντας τον έξυπνο «και τι νοιάζει τον πολίτη αυτό που κάνετε σε σχέση με το χρέος και τις τράπεζες»; Μα ακριβώς επειδή το κάναμε αυτό, τώρα μπορούμε να κουρέψουμε το ιδιωτικό χρέος, το χρέος των νοικοκυριών και των επιχειρήσεων.\nΓι’ αυτό υπάρχει η προστασία του υπερχρεωμένου δανειστή, γι’ αυτό υπάρχουν οι ρυθμίσεις για τα κόκκινα δάνεια τα επιχειρηματικά και γι’ αυτό οι Τράπεζες είναι έτοιμες για ρυθμίσεις των στεγαστικών δανείων, χωρίς να χάνει ο καταθέτης και χωρίς να χάσει περισσότερο ο φορολογούμενος. Ο Έλληνας πολίτης είναι όλα αυτά. Πάντα ο Έλληνας πολίτης είναι.\nΑλλά πρέπει να είμαστε δίκαιοι μεταξύ μας οι Έλληνες πολίτες. Και τελικά την πληρώνει πάντα ο φτωχότερος, ο πιο αδύνατος. Δεν την πληρώνει αυτός που είναι πανίσχυρος και άφησε τις ζημίες στην Ελλάδα για να βγάλει τα ευρώ του στο εξωτερικό και περιμένει ν’ αποτύχει η χώρα, να πάει στην κατοχική δραχμή ώστε να την αγοράσει φθηνά με τα ευρώ που έχει έξω. Και μας κουνάει το δάχτυλο και μας δίνει συστάσεις πώς πρέπει να φερόμαστε, το πολιτικό σύστημα, τα κόμματα, το ΠΑΣΟΚ και οι άλλες δυνάμεις.\nΆρα έχει πάρα πολύ μεγάλη σημασία να δούμε πώς απαντάμε σ’ αυτά τα ερωτήματα. Όλα αυτά τα ερωτήματα συνοψίζονται στις εκλογές. Και λένε όλοι, το ερώτημα των εκλογών είναι αν θα είναι πρώτος ο ΣΥΡΙΖΑ ή πρώτη η Νέα Δημοκρατία, πρώτη η Νέα Δημοκρατία ή πρώτος ο ΣΥΡΙΖΑ.\nΕντάξει, κι αυτό έχει την αξία του, αλλά τι σημαίνει αυτό; Δίνει απάντηση στην κυβέρνηση; Δίνει απάντηση στην εθνική στρατηγική; Δίνει απάντηση στις αγωνίες; Αυτοδυναμία δεν υπάρχει. Δεύτερες εκλογές δε μπορούν να υπάρξουν, ο εκβιασμός του 2012 δεν επαναλαμβάνεται γιατί αν φάμε το Φεβρουάριο, δεν υπάρχει διαπραγμάτευση, δεν υπάρχει Ευρωπαϊκή Κεντρική Τράπεζα, δεν υπάρχει προοπτική.\nΆκουσα σήμερα να λέει ένα σημαντικό στέλεχος του ΣΥΡΙΖΑ, «θα ζητήσουμε παράταση της παράτασης, τι πρόβλημα έχουμε; Γιατί δύο μήνες; Τέσσερις, έξι, οκτώ». Μα δε μένουμε και οκτώ χρόνια στο μνημόνιο; Επειδή κάποιοι φιλοδοξούν ν’ ασκήσουν εξουσία, πρέπει η ελληνική κοινωνία και η ελληνική οικονομία να μένουν στο μνημόνιο. Και να μένουν, κοιτάξτε, σ’ ένα μνημόνιο χωρίς δάνειο. Το μνημόνιο είναι οι όροι του δανείου. Εμείς τώρα θα έχουμε τους όρους χωρίς το δάνειο, γιατί λεφτά δεν έχει. 1,8 δις έχουμε να παίρνουμε όλα κι όλα από την Ευρωπαϊκή Ένωση.\nΤα υπόλοιπα, υπάρχουν κάποια λίγα ακόμη στο Διεθνές Νομισματικό Ταμείο και τ’ άλλα είναι αυτά που μας έχουν περισσέψει από την ανακεφαλαιοποίηση των Τραπεζών, τα 11 δισεκατομμύρια. Για να στηρίξουμε την ανάπτυξη. Πώς; Στηρίζοντας την έξοδό μας από το μνημόνιο και τη μετάβαση στην προληπτική πιστωτική γραμμή.\nΠροσέξτε τώρα αντίληψη: Θα τους παρακαλάμε να μας κρατήσουν στο μνημόνιο, χωρίς δάνειο, αλλά μόνο με τρόικα, επιτήρηση και σκληρά μέτρα. Και στο μεταξύ βέβαια, θα έχουν εκτροχιαστεί τα δημόσια έσοδα, θα υπάρχει πραγματικό δημοσιονομικό κενό, θα ζητάνε μέτρα λιτότητας και περικοπές προκειμένου να μας περάσουν στη νέα φάση, αν μας περάσουν.\nΚαι η δυνατότητα εξόδου στις αγορές θ’ απομακρύνεται. Δε θα μπορεί η Ελλάδα να δανείζεται με χαμηλά επιτόκια. Τα στοιχεία μας τα οικονομικά είναι καλύτερα από τις Πορτογαλίας, προφανώς καλύτερα. Τα ομόλογα τα 10ετή της Πορτογαλίας έχουν απόδοση 1,4 και της Ελλάδας 11,4. Δέκα μονάδες παραπάνω.\nΠρακτικά σημαίνει ότι είμαστε έξω από τις αγορές, κρεμασμένοι στο γκρεμό εάν δε βρούμε λύση με τους εταίρους και μετά με το Διεθνές Νομισματικό Ταμείο κατά τα πρότυπα της Ευρωπαϊκής Ένωσης.\nΑλλά να κάνουμε λέει τη διαπραγμάτευση για το χρέος. Μα θα κάνουμε τη διαπραγμάτευση για το χρέος αν δεν έχεις λύσει το θέμα του μνημονίου και της εξόδου στην προληπτική γραμμή; Και τι θα κάνουν νομίζετε για το χρέος;\nΑυτό που ήδη έχουμε συμφωνήσει το 2012, το Φεβρουάριο του 2012, που είναι ανειλημμένη υποχρέωση των Ευρωπαίων που στην πραγματικότητα είναι περαιτέρω κούρεμα, βελτίωση της βελτίωσης, για ν’ ανακουφιστούν ακόμη περισσότερο οι Έλληνες οι οποίοι τώρα πληρώνουν μόνο το 40% των τόκων και των χρεολυσίων που πλήρωναν πριν το 2009.\nΚαι βέβαια, αυτό που ζητάμε είναι να μη δίνουμε πια έμφαση στο πρωτογενές πλεόνασμα που πετύχαμε, αλλά έμφαση στην ανάπτυξη, στις δουλειές, στις επενδύσεις. Ποιες επενδύσεις, αν όλοι οι ξένοι επενδυτές φύγουν και οι Έλληνες επιχειρηματίες δε βρίσκουν λεφτά στην Τράπεζα; Ποια απασχόληση;\nΜε ρωτάνε γιατί ένας άνεργος να ψηφίσει ΠΑΣΟΚ. Μα, αυτός είναι που πρέπει να ψηφίσει ΠΑΣΟΚ. Όποιοι έχουν τη δυνατότητά τους, είναι έτοιμοι να χαρούν μέσα στην αναμπουμπούλα. Ο άνεργος θέλει ασφάλεια, ο άνεργος θέλει να υπάρχουν λεφτά στο Δημόσιο Ταμείο και να έχει λεφτά ο ΟΑΕΔ για να του δίνει επίδομα.\nΟ άνεργος θέλει τα Προγράμματα Απασχόλησης. Ο άνεργος θέλει ο επιχειρηματίας να του φτιάξει μια θέση εργασίας. Ο άνεργος θέλει να υπάρχει μια αγορά που λειτουργεί ώστε να βρει και ο ίδιος ένα δρόμο, μια θέση κάτω από τον ήλιο της πατρίδας.\nΈχει λοιπόν πολύ μεγάλη σημασία να πούμε ότι αυτό πρέπει να εγγυηθούμε όχι μόνο ως παράταξη, ως τόπος. Και υπάρχει το τελευταίο ερώτημα, δε θα σας κουράσω περισσότερο: «Και γιατί το ΠΑΣΟΚ είστε ο εγγυητής, που μας έχετε κουράσει, που έχετε φθαρεί;».\nΓιατί να μην είναι εγγυητής ποιος; Ο κ. Καμένος; Μήπως η Χρυσή Αυγή και ο κ. Μιχαλολιάκος; Γιατί στις ευρωεκλογές είχε μια μονάδα πάνω από το ΠΑΣΟΚ και αυτό είναι μια ντροπή για τη Δημοκρατία. Το ΚΚΕ δεν ενδιαφέρεται γιατί είναι εκτός ευρωπαϊκής πολιτικής. Μήπως η παλιά ΔΗΜΑΡ; Νομίζω διέγραψε την καμπύλη . Έχουμε τη νέα ΔΗΜΑΡ, η οποία παίζει τον ίδιο ρόλο με παλιά στελέχη.\nΜπορείτε να δείτε, οι Έλληνες πολίτες να δουν ποιον θέλουν να λειτουργεί ως εγγυητής. Ξέρετε, τα κόμματα δεν είναι απρόσωπες οντότητες, υπάρχουν συγκεκριμένοι άνθρωποι που τα εκπροσωπούν. Έχουμε τους Υπουργούς μας, έχουμε τους Βουλευτές μας.\nΤα κόμματα εκπροσωπούνται με συγκεκριμένο τρόπο. Έχουμε μεγάλες προκλήσεις στις επόμενες εβδομάδες για τη διαπραγμάτευση, για την ασφάλεια, για την προοπτική. Λοιπόν, ο καθένας μπορεί να διαλέξει. Να κρίνει και να διαλέξει. Εμείς λέμε ότι η κυβέρνηση στις 26 Ιανουαρίου θ’ αναδειχθεί από τον ελληνικό λαό που θα καθορίσει τη μοίρα του.\nΕμείς θα παραδώσουμε στις 25 Ιανουαρίου τη χώρα αλώβητη και ακέραιη. Δεν πιστεύουμε στην πολιτική του εκφοβισμού και του εκβιασμού. Δε θα καταστραφεί η χώρα στα χέρια μας. Γιατί η κυβέρνηση διεξαγωγής των εκλογών είναι και το ΠΑΣΟΚ.\nΤο τι θα γίνει στις 26 θα το καθορίσει ο ελληνικός λαός. Στις 26 δε θα υπάρχει αυτοδυναμία. Δε μπορούμε να πάμε σε διπλές εκλογές, δε μπορεί να υπάρχει ακυβερνησία, πρέπει να υπάρχει εθνική στρατηγική, πρέπει να υπάρχει ρυθμιστής, εγγυητής να οδηγήσει σε κυβέρνηση εθνικής ενότητας και συνευθύνης και στην εφαρμογή της πολιτικής ασφαλούς εξόδου από το μνημόνιο και την κρίση.\nΑυτός μπορεί να είναι μόνο το ΠΑΣΟΚ. Μόνο εσείς δηλαδή. Γιατί εσείς είστε το ΠΑΣΟΚ. Στ’ όνομά σας μιλάμε εμείς. Και αυτό που λέμε, δεν είναι μια διαχείριση της κρίσης και διαχείριση της διαπραγμάτευσης. Αυτό που λέμε είναι το μέλλον της χώρας, της οικονομίας, της ανάπτυξης, της απασχόλησης, της δημοκρατίας, των δικαιωμάτων. Το νέο εθνικό παραγωγικό μοντέλο. Η αξιοποίηση των πόρων της χώρας των ενδογενών, της γης της και των ανθρώπων της.\nΑυτά που λέμε είναι η προστασία του κοινωνικού κράτους, η προστασία των αδύναμων ομάδων. Αυτά που λέμε είναι αυτά που αγωνιζόμαστε να κάνουμε όλον αυτό τον καιρό και τίποτα σχεδόν δεν προβάλλεται και δε γίνεται γνωστό.\nΑυτό που προτείνουμε δεν είναι μια δήθεν τεχνοκρατική πλατφόρμα για το τι θα γίνει τους επόμενους μήνες, αλλά το Εθνικό Σχέδιο Ανασυγκρότησης για την επόμενη δεκαετία. Αυτό λοιπόν είναι μια ολοκληρωμένη στρατηγική για τη χώρα. Την έχουμε, την προτείνουμε, μπορούμε να την εγγυηθούμε.\nΑλλά χρειαζόμαστε πολλαπλασιαστές. Γιατί μόνον η προσωπική επαφή με τον πολίτη πόρτα-πόρτα, πρόσωπο-πρόσωπο είναι αυτή που αποδίδει. Αυτή που διαψεύδει όλους αυτούς που με ευκολία λένε λόγια και βάζουν στο στόχαστρο πάλι το ΠΑΣΟΚ, τη Δημοκρατική Παράταξη.\nΑυτή την απάντηση θα τη δώσει η καθεμιά και ο καθένας από σας. Εσείς είστε η βάση της παράταξης, εσείς είστε που θα εγγυηθείτε το μέλλον και της παράταξης και της πατρίδας!\nΠάμε λοιπόν να κερδίσουμε αυτή τη μεγάλη, διπλή μάχη!\nΓεια σας! Καλή χρονιά και με τη νίκη!\n5 Ιανουαρίου 2015 6 Ιανουαρίου 2015 εκλογές 2015, Καλλιθέα\nPrevious Previous post: Οδηγίες & έντυπα για υποψηφιους\nNext Next post: Συνέντευξη Ευάγγελου Βενιζέλου στο κεντρικό δελτίο ειδήσεων του ΑΝΤ1 και τη δημοσιογράφο Ρίτσα Μπιζόγλη


Επισκευή Samsung Galaxy A5 - ired.gr\nΕπισκευή usb Samsung Galaxy A5\nΈλεγχος λειτουργίας Samsung Galaxy A5\nΑν ψάχνετε ασφαλή και οικονομική επισκευή για το Samsung Galaxy A5 σας ή οποιοδήποτε άλλο μοντέλο Samsung, τότε επισκεφθείτε ένα από τα καταστήματα ired.\nΜερικές από τις βλάβες που προσφέρουμε υποστήριξη, είναι οι παρακάτω:\nΑλλαγή οθόνης Samsung Galaxy A5\nΕπισκευή motherboard Samsung Galaxy A5\nΕπισκευή κάμερας Samsung Galaxy A5\nΑν αντιμετωπίζεται κάποιο από τα παραπάνω ή οποιοδήποτε άλλο πρόβλημα, τότε μην χάνετε χρόνο και επισκεφθείτε ένα από τα καταστήματα ired στην Αττική.\nΤο τμήμα προμηθειών μας επιλέγει πάντα με πολύ μεγάλη προσοχή τα ανταλλακτικά τα οποία χρησιμοποιούμε. Έτσι μπορούμε να είμαστε πάντα σίγουροι για την ποιότητα των επισκευών μας και την ασφάλεια της συσκευής σας.\nΌλα μας τα ανταλλακτικά συνοδεύονται από εγγύηση καλής λειτουργίας και είναι πάντα 100% συμβατά με την συσκευή σας.\nΌσο η τεχνολογία βελτιώνεται και τα smartphones μας γίνονται καλύτερα, τόσο πιο πολύπλοκη γίνεται η διαδικασία επισκευής τους. Γι’αυτό, όταν το Samsung Galaxy A5 υποστεί κάποια βλάβη, πρέπει να εμπιστευτείτε μόνο τους καλύτερους.\nΤο τεχνικό μας τμήμα διαθέτει πολύ μεγάλη εμπειρία σε κάθε είδους επισκευές και μπορεί να αντιμετωπίσει οποιαδήποτε βλάβη στο Samsung Galaxy A5 σας με απόλυτη επιτυχία, όσο δύσκολη και αν είναι.\nΑν δεν μπορείτε να επισκεφθείτε ένα από τα καταστήματα μας στην Αττική, τότε μπορείτε να μας στείλετε την συσκευή σας, εντελώς δωρεάν μέσω κούριερ, από όπου και αν βρίσκεστε στην Ελλάδα.\nΈνας μέλος της τεχνικής μας ομάδας, θα είναι πάντα διαθέσιμο για να σας εξυπηρετήσει.


allstarkourouna: Ο...Λεμπρόν των μασκότ\nΕίναι η μασκότ που κάνει τα πιο απίθανα πράγματα στο ΝΒΑ. Ο Μπάνγκο, ο άνθρωπος αρκούδα των Μιλγουόκι Μπακς έχει δοκιμάσει μερικά από τα πλέον ασύλληπτα καρφώματα αλλά στον 4ο αγώνα των πλέι οφ Μιλγουόκι- Ατλάντα ξεπέρασε τον εαυτό. Κάρφωσε από μια...σκάλα ύψους 6-7 μέτρων ξεσηκώνοντας τον κόσμο. Οποιος πιστεύει ότι είναι...εύκολο ας σκεφτεί ότι ο τύπος φοράει και ολόκληρη στολή. Δεν τον αποκαλούν άδικα ο ’’Λεμπρόν των μασκότ’’ και έχει ξεπεράσει σε φήμη ακόμη και τον θρυλικό Γορίλα των Φοίνιξ Σανς, ο οποίος ειρήσθω εν παρόδω ήταν και...πατριωτάκι μας!\nΕτικέτες Μασκότ, ΝΒΑ, Crazy dunks\nTommygun 27 Απριλίου 2010 - 10:40 μ.μ.\nΦαντασου αντιστοιχη σκηνη στην Ελλαδα σε ντερμπυ. Θα εχει βρεξει χλεμπονες, κροτιδες, αναπτηρες, κερματα, ενω οι κανιβαλοι θα κοιτανε να κουνησουν την σκαλα για να πεσει η μασκοτ και να γελασουν.\nΚαλα αυτα τα χαβαλεδιαρικα, για να βλεπουμε οτι το μπασκετ κατα βαθος ειναι χαβαλες. Ωστοσο ολο αυτο το στυλ παραειναι αμερικανικο για τα γουστα μου.\nΝα σαι καλα κουρουνοπον, που βλεπουμε και κατι εκτος των πεπατημενων βιντεο.\nΑνώνυμος 28 Απριλίου 2010 - 12:37 μ.μ.\nΕδώ παίζουν την επιβίωσή τους στα πλέι-οφ και ο κόσμος εκστασιάζεται με την μασκότ. Δεν μου αρέσουν οι συνθήκες στα ελληνικά γήπεδα, αλλά υπάρχει και μια μέση οδός μεταξύ κροτίδων και απόλυτης εμπορευματικής αποβλάκωσης. Δεν έχω πάει ποτέ σε αγώνα ΝΒΑ, όσοι γνωστοί μου όμως έχουν βρεθεί μου έχουν πει ότι πρόκειται για απίστευτη βαρεμάρα, ότι ο αγώνας είναι το λιγότερο σημαντικό στο όλο show (ακόμη και κοπέλες μου το έχουν πει!). Καλά επέμενε ο θρυλικός Ρεντ Αουερμπαχ και μέχρι τον θάνατό του είχε απαγορεύσει τις cheerleaders στα ματς των Σέλτικς!\nb-ball kourouna 28 Απριλίου 2010 - 6:15 μ.μ.\nΝομίζω ότι η αλήθεια είναι κάπου στη μέση. Στην Αμερική πάνε στο γήπεδο γιατί το παιχνίδι είναι η...πρόφαση και όχι ο σκοπός. Μπαίνουν, τρώνε, ψβνίζουν και κάποια στιγμή βλέπουν και ματσάκι. Εδώ πλακώνονται στα ντέρμπι, πετάνε ότι κρατάνε και ότι έχουν κρύψει την προηγούμενη στο γήπεδο και αν τύχει ασχολούνται και λίγο με το ματσάκι.\nBADANAMAN 28 Απριλίου 2010 - 9:40 μ.μ.\nΚατά πρώτο λόγο......είναι ελάφι δεν είναι αρκούδα, όπως δηλώνει και το ονομα της ομάδας. Κατά δεύτερο λόγο.....τί σχέση έχει αυτό με το μπασκετάκι; Μπορεί να ακούγομαι κάπως αλλά αν όπως εγώ, κάποιος που έχει ζήσει αγώνα Άρη-ΠΑΟΚ στο Αλεξάνδρειο την χρυσή εποχή του μπάσκετ στην θεσσαλονίκη δεν θεωρώ ότι αυτό είναι θέαμα μπασκετικό. Αν θέλω να δω τέτοια πράγματα πάω και στο τσίρκο ΜΕΝΤΡΑΝΟ.\nTommygun 28 Απριλίου 2010 - 9:49 μ.μ.\nDear Badanaman, εγω απο την πλευρα μου ειχα φιλο που ειχε παει Νεα Υορκη, ειδε ματς στο Μαντισον Σκουερ Γκαρντεν, και αγορασε νεο λεξικο Μπαμπινιωτη, μπας και μπορεσει να μου περιγραψει το ποσο γουσταρε που ειδε εκει αγωνα. Παρομοια χαλαρη ατμοσφαιρα εζησα στην Μαξ Σμελινγκ Χαλε, στο πρωταθλημα του 2004 που πηρε η Αλμπα.\nΟπως και να εχει, εχωντας υπηρετησει στα χαρακωματα της καφριλας για καμια τριετια περιπου, προτιμω χιλιες φορες χλιαρες ατμοσφαιρες και ξενερωτο κοινο, απο "πυρινο κοσμο" και να βρεχει καθισματα. Αν θελει κανενας να παρει μαθηματα κερκιδας, ας κοιταξει στα ντερμπυ των ομαδων της Μπολωνια. Εγω τουλαχιστον απο οσο λιγο εχω δει μεσω διαδικτυου, εμεινα παξιμαδι...


Ελλάδα η ΠΑΓΚΟΣΜΙΑ υπερδύναμη! - Aquafeed24\nΑρχική National Team Ελλάδα η ΠΑΓΚΟΣΜΙΑ υπερδύναμη!\nΕλλάδα η ΠΑΓΚΟΣΜΙΑ υπερδύναμη!\nΤο μαγικό έτος της ελληνικής υδατοσφαίρισης συνεχίζεται, με τις εθνικές μας ομάδες να αλλάζουν τόσες φορές μεταξύ τους τη σκυτάλη των επιτυχιών που σχεδόν… μας μπερδεύουν!\nΑυτή τη φορά, είναι η σειρά της Εθνικής ομάδας νέων γυναικών, καθώς τα κορίτσια της Αλεξίας Καμμένου και της Ευτυχίας Καράγιαννη σημείωσαν μια τεράστια επιτυχία αφού προκρίθηκαν πανηγυρικά στον τελικό του παγκόσμιου πρωταθλήματος του Ισραήλ και θα διεκδικήσουν την κορυφή του κόσμου!\nΜια σπουδαία στιγμή για αυτά τα κορίτσια που βρίσκονται μια ανάσα από την κατάκτηση του χρυσού μεταλλίου, μετά την νίκη τους στον ημιτελικό επί της δυνατής Ουγγαρίας, της οποίας οι παίκτριες έπαιξαν σκληρά αλλά οι Ελληνίδες γνωρίζουν καλά από τέτοια… κόλπα!\nΟι διαδοχικές επιτυχίες του ελληνικού πόλο μαρτυρούν το εξής απλό και διακριτό: Η Ελλάδα είναι μια παγκόσμια υπερδύναμη στο άθλημα! MVP του αγώνα ήταν η καταπληκτική Ελένη Κανετίδου!\nΕλλάδα – Ουγγαρία 13-8\nΠροηγούμενο άρθροΣτελλάτος: «Υψηλό επίπεδο δυσκολίας κόντρα στον ΠΑΟΚ»!\nΕπόμενο άρθροΕλλάδα και Ισπανία στον Μεγάλο Τελικό του Παγκοσμίου Πρωταθλήματος Νέων Γυναικών!


4 λόγοι που καταρρίπτουν τον μύθο της πρωινής γυμναστικής\nΑΡΧΙΚΗ / WELLNESS / 4 λόγοι που καταρρίπτουν τον μύθο της πρωινής γυμναστικής\nΜπορεί στο ασυνείδητό να έχει καρφωθεί πως οι πρωινές ώρες είναι οι πλέον ωφέλιμες για γυμναστική και πως φέρνουν τα καλύτερα αποτελέσματα, αλλά οι ερευνητές μας δείχνουν ένα πιο βραδινό δρόμο.\nΑκολουθούν 4 βασικοί λόγοι που κάνουν την άσκηση μετά τις 7 το απόγευμα πολύ πιο αποτελεσματική συγκριτικά με την πρωινή γυμναστική.\nΜελέτη του Εθνικού Κέντρου Ύπνου της Αμερικής έχει αποδείξει, με τρανταχτά στοιχεία, ότι όσοι συνηθίζουν να γυμνάζονται με βάρη το βράδυ απολαμβάνουν καλύτερη ποιότητα και διάρκεια ύπνου σε σχέση με εκείνους που το κάνουν το πρωί ή τις απογευματινές ώρες. Τη στιγμή λοιπόν που οι μύες σου αναπτύσσονται και ανακάμπτουν βοηθούν να έχεις έναν πιο βαθύ και ποιοτικό ύπνο (από αυτούς που ξυπνάς και νιώθεις έτοιμη για όλα).\nΧαιρετάς το περιττό λίπος\nΌσο κι αν υπάρχει η φήμη ότι περισσότερη ενέργεια έχεις το πρωί (και μάλιστα πριν ακόμα φας πρωινό), το βράδυ, παρόλο που τα αποθέματα ενέργειάς σου μπορεί να έχουν μειωθεί, οι αντοχές σου είναι καλύτερες. Αυτό σημαίνει μυϊκό κέρδος. Έρευνα του Πανεπιστημίου New England του Birmingham έδειξε ότι όσοι γυμνάζονται το βράδυ, η προπόνησή τους έχει 20% μεγαλύτερη διάρκεια και μεγαλύτερη ένταση. Με άλλα λόγια, μπορείς να κάψεις περισσότερες θερμίδες με λιγότερες επαναλήψεις.\nΞεχνάς τα Καρδιαγγειακά προβλήματα\nΜελέτη που δημοσιεύτηκε στο επιστημονικό περιοδικό Journal of Strength Conditioning Research απέδειξε ότι η βραδινή γυμναστική έχει οφέλη και σε αυτό. Οι ενήλικες που συμμετείχαν στην έρευνα χωρίστηκαν σε δύο ομάδες. Η πρώτη ασκούνταν το πρωί και η δεύτερη, το βράδυ. Το δεύτερο γκρουπ παρουσίασε μείωση της πίεσης κατά 15%.\nΜυϊκή ενδυνάμωση και γράμμωση\nΣαν να μην έφτανε ο ποιοτικότερος ύπνος και οι έξτρα θερμίδες, σύμφωνα με την παραπάνω έρευνα, το πρωί τα επίπεδα της κορτιζόλης μας είναι υψηλότερα κάτι μπορεί να εμποδίσει την ανάπτυξη των μυών. Αντιθέτως, το βράδυ τα επίπεδα τεστοστερόνης είναι στο φόρτε τους, γεγονός που ενισχύει την ανάπτυξη των μυών.\nΗ άσκηση που θα σας βοηθήσει να κάψετε περισσότερο λίπος\nΜήπως ο χειμώνας σας παχαίνει; Aυτοί είναι οι πιο συνηθισμένοι λόγοι\nΟστεοπόρωση και άσκηση | Ποιες είναι οι κατάλληλες ασκήσεις γυμναστικής\nΔείτε τα άχρηστα αντικείμενα που πρέπει επειγόντως να πετάξετε


ΕΝΠ: Το δύσκολο έργο της παραμονής | Goal News Cy\nΒ' ΚΑΤΗΓΟΡΙΑΠΑΡΑΛΙΜΝΙΕΝΠ: Το δύσκολο έργο της παραμονής\nΕΝΠ: Το δύσκολο έργο της παραμονής\nΣε αναμμένα κάρβουνα κάθονται οι Λευτέρης Ελευθερίου και Χριστόφορος Χριστοφή, που ανέλαβαν την ευθύνη των προπονήσεων της Ένωσης μετά το διαζύγιο με τον Κάρλος Φερέρ. Ωστόσο, προπόνηση ακόμη να πραγματοποιήσουν λόγω των μαζικών κρουσμάτων κορωνοϊού. Γίνεται αντιληπτό το πόσο δύσκολο έργο έχουν μπροστά τους οι Ελευθερίου και Χριστοφή, που ανέλαβαν το δύσκολο έργο να κρατήσουν την Ένωση στην Α΄ Κατηγορία.\nΕξάλλου, σε κατάσταση εκτάκτου ανάγκης βρίσκονται στην Ένωση, λόγω των κρουσμάτων κορωνοϊού. Η διοίκηση ακολουθεί πιστά τα πρωτόκολλα του υπουργείου Υγείας. Υπάρχουν ήδη 10 ποδοσφαιριστές που είναι θετικοί αλλά και μέλη του προπονητικού τιμ.\nΣήμερα, ποδοσφαιριστές που ήταν αρνητικοί τις προηγούμενες ημέρες θα υποβληθούν ξανά σε μοριακές εξετάσεις και όσοι απ’ αυτούς παραμένουν αρνητικοί θα ξεκινήσουν προπονήσεις. Εννοείται πως οι θετικοί στον ιό παραμένουν σε καραντίνα για 14 ημέρες.


Σύνδεση αντιστάσεων – Διδακτική της Φυσικής. Βαγενάς Αθανάσιος\nΣυνδέουμε πέντε όμοιες αντιστάσεις ( R=15 Ω η καθεμία)) σύμφωνα με το παρακάτω υπόδειγμα, δύο σε σειρά και τις υπόλοιπες παράλληλα. Να σχεδιαστούν όλοι οι δυνατοί τρόποι σύνδεσης μεταξύ τους. Εάν μας είναι γνωστός ένας τρόπος σύνδεσης όπου αρχικά συνδέουμε τις δύο σε σειρά και στη συνέχεια τις υπόλοιπες παράλληλα να βρείτε :\nα] Την ολική αντίσταση του κυκλώματος.\nβ] Εάν στα άκρα του συστήματος εφαρμόζεται διαφορά δυναμικού 140 Volt να υπολογίσετε την ένταση του ρεύματος που διαρρέει την κάθε αντίσταση και την διαφορά δυναμικού στα άκρα της κάθε μιάς.\nperissoteres plirofories edv\n« Πρόβλημα συνάντησης δύο σωμάτων.\nΈνταση ηλεκτρικού πεδίου Ε »


petite picot: Χάθηκα κοριτσάκια μου!\nΜαρία February 21, 2012 at 7:44 AM\nκαλημερα..εμεις δεν περναμε κριση κοριτσι..οτι εχουμε το δειχνουμε..ειμαστε ανοιχτα χαρτια..θα σου περασει..πανω κατω ολες ετσι ειμαστε..καλη συνεχεια..σε φιλω..\npara-kelsoscooks February 21, 2012 at 10:00 PM\nΜην ανησυχεις, θα σου περάσει. Μετά την βροχή βγαίνει ο ήλιος, μετά την ανηφόρα είναι η κατηφόρα.\njenny February 24, 2012 at 1:05 AM\nΠολύ χαίρομαι χαρά μου που δεν πάει το χέρι σου με τίποτα! Όταν δεν πάει το χέρι μας, πάει το μυαλό μας! έτσι λέω εγώ. Και να δεις που όταν θα πάει το χέρι σου θα κάνεις πράξη ό,τι σου πέρασε από το μυαλό και ακόμη περισσότερο! Κλείσε τα μάτια, πάρε μια βαθιά ανάσα κοίτα στα μάτια τα αγγελουδάκια σου και πες σήμερα είμαι πιο όμορφη, πιο έξυπνη, πιο κεφάτη και η αγαπημένη του Θεού. άρα όλα καλά . Το καλό πρέπει να το ψαρέψεις με το καλό ως δόλωμα! Μ΄ αρέσεις πολύ. Μη χάνεσαι γιατί σ΄ αγαπάμε...\nΚΑΤΕΡΙΝΑΚΙ February 26, 2012 at 12:43 PM\nΌλοι κάποιες στιγμές θέλουμε να χανόμαστε, σαν την Ελλάδα, μόνο λίγο καιρό ξαποσταίνει και ξανά προς την δόξα τραβά. Καλή συνέχεια.


Μαυροκεφαλίδης: «Απέρριψα πρόταση της ΑΕΚ» | QUEEN68.gr - Η Βασίλισσα παίζει εδώ /* Custom Cookies Notification Dark */\nΜαυροκεφαλίδης: «Απέρριψα πρόταση της ΑΕΚ»\n0 0 Admin Παρασκευή, Σεπτεμβρίου 29, 2017 Επεξεργασία Άρθρου\nΓια πρώτη φορά στην καριέρα του ο Λουκάς Μαυροκεφαλίδης θα βρεθεί στην Λιθουανία, καθώς φέτος θα αγωνίζεται στην Λιέτουβος Ρίτας. Ο 33χρο...\nΓια πρώτη φορά στην καριέρα του ο Λουκάς Μαυροκεφαλίδης θα βρεθεί στην Λιθουανία, καθώς φέτος θα αγωνίζεται στην Λιέτουβος Ρίτας.\nΟ 33χρονος σέντερ μίλησε στον αέρα του «ΣΠΟΡ FM 94.6» για την νέα του εμπειρία και αποκάλυψε πως η ΑΕΚ τού είχε κάνει πρόταση ανανέωσης.\n«Είναι μια καινούρια εμπειρία. Έχω πάει σε αρκετά μέρη, όπου γνωρίζεις πολλά διαφορετικά πράγματα. Δεν είμαι αυτής της άποψης, να γυρνάω δηλαδή συνέχεια, αλλά έτσι ήρθαν τα πράγματα. Τις πρώτες ημέρες που είμαι εδώ, είναι όλα εντάξει. Έχω ακούσει πολλά πράγματα για την ομάδα, έχει οργάνωση. Παλεύουμε με την Ζαλγκίρις για το πρωτάθλημα. Μίλησα με τον Γλυνιαδάκη πριν έρθω εδώ, για το πρωτάθλημα, για την πόλη που είναι πολύ σημαντικό για την οικογένειά μου, αλλά και για την ομάδα που θέλει να πάρει το πρωτάθλημα και να προχωρήσει αρκετά στο Eurocup».\nΓια το αν είχε άλλες προτάσεις, είπε: «Είχα πρόταση από την ΑΕΚ που απέρριψα για διάφορους λόγους. Ήταν η μόνη σοβαρή πρόταση. Περίμενα, δεν εμφανίστηκε κάτι που να ήθελα και όταν ήρθε η Λιέτουβος νομίζω ότι έπραξα πολύ σωστά».\nΓια τον προπονητή της ομάδας, Ρίμας Κουρτινάιτις, δήλωσε: «Υπάρχουν όλα τα παιχνίδια πλέον στο youtube οπότε ξέρω πολλά για το παρελθόν. Είναι μια μεγάλη προσωπικότητα του ευρωπαϊκού και όχι μόνο μπάσκετ. Σαν προπονητή δεν τον ξέρω αν και μια ήθελε πάλι πριν κάποια χρόνια. Ξέρει τον τρόπο παιχνιδιού μου. Είχε καλές χρονιές σαν προπονητής, έχει πάρει 2-3 Eurocup, είναι καλός προπονητής. Από εκεί και πέρα ελπίζω να τον γνωρίσω ακόμη καλύτερα».\nΓια τον Λίνας Κλέιζα σχολίασε: «Είμαστε φίλοι, γνωριζόμαστε καλά αφού είμασταν και συμπαίκτες. Έχουμε μιλήσει. Έχει φύγει από το μπάσκετ αλλά παραμένει στον χώρο. Είναι φιλόδοξος όπως ήταν σαν παίκτης και τώρα που κατέχει ένα διαφορετικό πόστο στην ομάδα. Θέλει η ομάδα να πηγαίνει πολύ καλά. Είχαμε τις προάλλες μια ήττα από την Λιετκαμπέλις. Μου είπε ότι δεν κοιμήθηκε το βράδυ, κάτι που το συνέβαινε πρώτη φορά».\nΓια το αν είναι έτοιμος να κάνει ντεμπούτο, ανέφερε: «Μου είπαν ότι μπορεί να παίξω λίγα λεπτά, έκανα σήμερα μια προπόνηση. Η αντίπαλη ομάδα δεν είναι φόβητρο και ίσως αύριο να κάνω ντεμπούτο».\nΓια την ζωή στην Κίνα, υποστήριξε: «Είναι δύσκολη για έναν Ευρωπαίο, οι Αμερικανοί προσαρμόζονται πιο εύκολα. Δεν τους νοιάζει τι βλέπουν γύρω τους, έχουν δολοφονικό ένστικτο. Ακόμη και το φαγητό δεν τους νοιάζει, τρώνε ό,τι να ‘ναι».\nQUEEN68.gr - Η Βασίλισσα παίζει εδώ: Μαυροκεφαλίδης: «Απέρριψα πρόταση της ΑΕΚ»


ΠΑΤΡΙΑΡΧΙΚΟΣ ΑΜΒΩΝ ΦΑΝΑΡΙΟΥ - ΙΩΑΝΝΗΣ ΕΛ. ΣΙΔΗΡΑΣ: ΟΡΦΑΝΟΤΡΟΦΕΙΟΝ ΤΗΣ ΠΡΙΓΚΗΠΟΥ(1903-2019)\nΟΡΦΑΝΟΤΡΟΦΕΙΟΝ ΤΗΣ ΠΡΙΓΚΗΠΟΥ (1903-2019)\nΕπέτειος 116 ετών από την πρώτη λειτουργία του Ορφανοτροφείου της Πριγκήπου ως ευαγούς καθιδρύματος του Οικουμενικού Πατριαρχείου και της Ομογενειακής Πολίτικης Ρωμιοσύνης.\nΕπετειακό το σωτήριον έτος 2019 καθώς συμπληρώνονται 116 συναπτά έτη από την πρώτη λειτουργία του λεγομένου τότε «Εθνικού Ορφανοτροφείου» ως ευαγούς καθιδρύματος του Οικουμενικού Πατριαρχείου στο περίφημο ξύλινο κτίριο της Πριγκήπου, που είναι το μεγαλύτερο ξυλοκατασκευασμένο οικοδόμημα της Ευρώπης.\nΟι ιστορικές σελίδες γυρίζουν 116 έτη και ανασταίνουν μνήμες και οραματισμούς, δοκιμασίες και δάκρυα, φωνούλες και χαμόγελα ορφανών ρωμιόπουλων που έζησαν τα δύσκολα παιδικά χρόνια της ζωής τους στον παραδεισένιο αυτό λόφο της Πριγκήπου και στη συνέχεια πέταξαν ως «ελεύθερα πουλιά» σε όλη την Οικουμένη. Μέχρι λοιπόν και το έτος 1902 το ευαγές «Εθνικόν Ορφανοτροφείον» περιελαμβάνετο στο συγκρότημα των λεγομένων «Εθνικών Φιλανθρωπικών Καταστημάτων», τα οποία εκτείνοντο στην περιοχή του Επταπυργίου της Κωνσταντινουπόλεως. Το καθίδρυμα τούτο, κατά το έτος 1902, κατέστη τελείως αυτοτελές όταν μετεγκατεστάθη στο μεγαλοπρεπές τούτο κτίριο της Πριγκήπου.\nΣυμπληρώθηκαν 116 συναπτά έτη (1903-2019) από της πρώτης λειτουργίας του πάλαι ποτέ λεγομένου «Εθνικού Ορφανοτροφείου» της Πριγκήπου, το οποίο ανιστά εκ της ιστορικής λήθης ο φιλόμουσος Πατριαρχικός Μητροπολίτης Πέργης κ. Ευάγγελος (Γαλάνης) με ένα μοναδικό «μουσοστεφές» κείμενό του που συνέγραψε για την συμπλήρωση των 100 ετών (1903-2003) από της ιδρύσεως και λειτουργίας του Ορφανοτροφείου. Το κείμενο αυτό, υπό τον τίτλο: «Στο πνεύμα των Επετείων. Ορφανοτροφείο Πριγκήπου, 100. (1903-2003), το οποίο ο Άγιος Πέργης δημοσίευσε στο ενήδονο από τα μύρα της πολίτικης Ρωμιοσύνης πόνημά του: «Εκ Φαναρίου Γ΄» (Αθήνα 2006), γράφει μεταξύ άλλων:\nΒλέπω τη ρυτιδιασμένη όψη σου, Πριγκηπιανό Τροφείο.\nΜας έχεις γίνει σα ρευστό παραμύθι. Μήπως απ’ τα γεράματα;\nΜήπως απ’ την ορφάνεια σου;\nΓεννήτρα σου, κι άλλων, κι άλλων, η Ρωμιοσύνη, που μας λέει: «Κοίταξέ τα κι εσύ».\nΟΡΦΑΝΟΤΡΟΦΕΙΟΝ ΤΗΣ ΠΡΙΓΚΗΠΟΥ(1903-2019) - ΙΩΑΝΝΗΣ ΕΛ. ΣΙΔΗΡΑΣ\nΕτικέτες Αφιερώματα, Γενική Ιστορία, Πατριαρχικά Ιστορικά, Πολίτικη Ρωμηοσύνη


Παγκόσμιο σοκ από την τρομοκρατική επίθεση στη Βιέννη: Oπαδός του ΙSIS ένας από τους δράστες ΒΙΝΤΕΟ ΦΩΤΟ | Newskamatero | Ειδήσεις και τελευταία νέα\nΠαγκόσμιο σοκ από την τρομοκρατική επίθεση στη Βιέννη: Oπαδός του ΙSIS ένας από τους δράστες ΒΙΝΤΕΟ ΦΩΤΟ\nΤρόμος στην Αυστρία από την τρομοκρατική επίθεση στη Βιέννη, το βράδυ της Δευτέρας, λίγες μόλις ημέρες μετά τις φρικιαστικές επιθέσεις στη Γαλλία. Πέντε νεκροί, ανάμεσά τους και ένας ισλαμιστής δράστης και 15 τραυματίες. Οι ένοπλες δυνάμεις αναλαμβάνουν τη φρούρηση κτιρίων στην αυστριακή πρωτεύουσα, ώστε η αστυνομία να μπορεί να επικεντρωθεί στην αντιμετώπιση των τρομοκρατών.\nΟυπουργός Εσωτερικών της Αυστρίας, Καρλ Νίχαμερ, περιέγραψε σήμερα τον βαριά οπλισμένο άνδρα ο οποίος σκοτώθηκε χθες βράδυ από πυρά αυστριακών αστυνομικών κατά τη διάρκεια της επίθεσης στο κέντρο της Βιέννης με τον όρο «ισλαμιστής τρομοκράτης».\n«Ζήσαμε χθες βράδυ μια επίθεση από τουλάχιστον έναν ισλαμιστή τρομοκράτη», είπε ο Νίχαμερ κατά τη διάρκεια συνέντευξης Τύπου. Σύμφωνα με τον υπουργό, τα στοιχεία που έχουν συγκεντρωθεί επέτρεψαν να εξαχθεί το συμπέρασμα πως επρόκειτο περί «συμπαθούντα» της τζιχαντιστικής οργάνωσης Ισλαμικό Κράτος (ΙΚ). Δεν μπορεί να αποκλειστεί ότι υπήρχαν και άλλοι δράστες, είπε ο υπουργός τονίζοντας ότι οι έρευνες βρίσκονται σε εξέλιξη.\nΤο τέταρτο πρόσωπο που έχασε τη ζωή του στη χθεσινή επίθεση στη Βιέννη είναι γυναίκα, μετέδωσε το δίκτυο ORF TV, αυξάνοντας τον απολογισμό των νεκρών σε τέσσερις πολίτες, δύο άνδρες και δύο γυναίκες, επιπλέον ενός δράστη, ο οποίος έπεσε νεκρός από τα πυρά αστυνομικών.\nΠολλά θύματα εξακολουθούν να βρίσκονται στο νοσοκομείο ή είναι σε κατάσταση σοκ, δήλωσε νωρίτερα ο επικεφαλής της αστυνομίας, Γκέρχαρντ Πιουρστλ.\nΠαράλληλα, έχει γίνει γνωστό πως υπάρχουν ακόμη 15 τραυματίες, μεταξύ των οποίων και ένας αστυνομικός.\nΟ νεκρός δράστης φόραγε ζώνη που έμοιαζε να περιέχει εκρηκτικά, η οποία όμως αποδείχθηκε πως ήταν ομοίωμα, και ήταν εφοδιασμένος με αυτόματο τουφέκι, ενώ ερευνάται το περιβάλλον του.\nΟ δράστης «εξουδετερώθηκε» στις 20:09 τοπική ώρα (21:09 ώρα Ελλάδας) ενώ, σύμφωνα με τον γενικό διευθυντή δημόσιας ασφάλειας, Φραντς Ρουφ, οι αστυνομικές δυνάμεις άνοιξαν χρησιμοποιώντας μικρή ποσότητα εκρηκτικής ύλης το διαμέρισμα του δράστη.\nΣτην ηλεκτρονική πλατφόρμα της αστυνομίας έχουν μεταφορτωθεί από αυτόπτες μάρτυρες πάνω από 20.000 βίντεο, τα οποία σχετίζονται με την επίθεση, το 20% των οποίων έχει αξιολογηθεί ανέφερε ο υπουργός Εσωτερικών.\nΣε ιστοτόπους κοινωνικής δικτύωσης αναρτήθηκαν βίντεο που δείχνουν έναν ένοπλο να τρέχει σε έναν πλακόστρωτο δρόμο, πυροβολώντας και φωνάζοντας.\n— Old Holborn® (@Holbornlolz) November 2, 2020\nΤο 1981, δύο άνθρωποι σκοτώθηκαν και άλλοι 18 τραυματίστηκαν σε μια επίθεση που εξαπέλυσαν δύο Παλαιστίνιοι σε αυτήν τη συναγωγή. Το 1985, μια εξτρεμιστική παλαιστινιακή ομάδα επιτέθηκε στο αεροδρόμιο της Βιέννης με χειροβομβίδες και τουφέκια, σκοτώνοντας τρεις πολίτες.\nΚουρτς: Δεχθήκαμε αποκρουστικό τρομοκρατικό χτύπημα\nΟ Κουρτς θα προεδρεύσει σε έκτακτη συνεδρίαση του υπουργικού του συμβουλίου σήμερα το πρωί και κατόπιν θα απευθύνει διάγγελμα στους πολίτες, μετά την τρομοκρατική ενέργεια στο κέντρο της Βιέννης χθες βράδυ.\nPrevious Κορονοϊός: Ο νέος χάρτης υγειονομικής ασφάλειας – Ποια μέτρα και πού ισχύουν από το πρωί της Τρίτης\nNext Μακρόν για την επίθεση στη Βιέννη Αυτή είναι η Ευρώπη μας, δεν θα παραδοθούμε


Warning: file_exists(): open_basedir restriction in effect. File(//media/k2/items/cache/eab013e8bc60f8a70eb2eab959b6c628_M.jpg) is not within the allowed path(s): (E:/Inetpub/vhosts/worldenergynews.gr\_;C:\_Windows\_Temp\_) in E:\_Inetpub\_vhosts\_worldenergynews.gr\_httpdocs\_lib.php on line 113\nWarning: file_exists(): open_basedir restriction in effect. File(//media/k2/items/cache/eab013e8bc60f8a70eb2eab959b6c628_L.jpg) is not within the allowed path(s): (E:/Inetpub/vhosts/worldenergynews.gr\_;C:\_Windows\_Temp\_) in E:\_Inetpub\_vhosts\_worldenergynews.gr\_httpdocs\_lib.php on line 113\nΣ. Φάμελλος: Η αλλαγή στο Μετρό Θεσσαλονίκης θα οδηγήσει σε νέες μελέτες, νέα έρευνα και αποζημιώσεις\nΤρίτη 08/10/2019 - 20:00\nΤελευταία τροποποίηση στις 08/10/2019 - 20:01\nΤοποθέτηση του Σ. Φάμελλου στην Ολομέλεια της Βουλής για το ν/σ του Υπουργείου Υποδομών και Μεταφορών\nΣε νέες μελέτες, νέα αρχαιολογική έρευνα, καθυστερήσεις, δικαστήρια, και αποζημιώσεις θα οδηγήσει η αλλαγή στο Μετρό Θεσσαλονίκης σύμφωνα με την την τοποθέτηση του Σ. Φάμελλου στην Ολομέλεια της Βουλής για το ν/σ του Υπουργείου Υποδομών και Μεταφορών.\nΣυγκεκριμένα ο κ. Φάμελλος ανέφερε ότι "είναι τραγικό το ολίσθημα του Πρωθυπουργού, διότι έδωσε δικαίωμα στην ανάδοχο εταιρεία να διεκδικήσει αποζημιώσεις, αυξήσεις των τιμών μονάδος και έκτακτες εργασίες και αμοιβές, εις βάρος των συμφερόντων του ελληνικού δημοσίου. Κανένα πολιτικό πρόσωπο δεν έχει προβεί σε ένα τόσο μεγάλο ολίσθημα που θα αποτελέσει ένα σοβαρότατο πρόβλημα για τη Θεσσαλονίκη. Γιατί Μετρό η Θεσσαλονίκη δεν θα αποκτήσει ποτέ αν ξαναρχίσει λογική του "ράβε και ξήλωνε".\nΣτις αρχές του 2015, με συμφωνία της κυβέρνησης ΣΥΡΙΖΑ και του Δήμου Θεσσαλονίκης, αποφασίστηκε να βγουν οι λαμαρίνες από την Εγνατία Οδό και να ξεκινήσει ξανά το έργο του Μετρό. Η κυβέρνηση Σαμαρά-Βενιζέλου έχει σοβαρές ευθύνες, καθώς αποφάσισε να γεμίσει με λαμαρίνες τη Θεσσαλονίκη, να σταματήσει το έργο τον Δεκέμβριο του 2014 και να συσσωρευτούν απαιτήσεις από τους ανάδοχους που υπερέβαιναν το 1 δισ. ευρώ. Από το 2006 μέχρι το 2015, μέσα σε περίπου δέκα χρόνια, το έργο του Μετρό είχε φτάσει μόλις στο 30%. Μέσα σε δύο μόνο χρόνια, από το 2016 έως το 2018, το έργο έφτασε στο 75%, κατασκευάστηκαν οι δώδεκα από τους δεκατρείς σταθμούς και όλη η γραμμή προς την Καλαμαριά. Κατασκευάστηκαν οι σήραγγες, οι μετροπόντικες έφυγαν από τη Θεσσαλονίκη, και ο Διευθύνων Σύμβουλος της ΑΚΤΩΡ, το Φεβρουάριο του 2019, δήλωνε πως το έργο προχωράει κανονικά και δεν υπάρχει κανένα πρόβλημα.\nΌμως, ο κύριος Μητσοτάκης, από το βήμα της ΔΕΘ, ενώ δήλωσε άγνοια για το θέμα, έδωσε, την ίδια στιγμή, πολιτική εντολή στο Κεντρικό Αρχαιολογικό Συμβούλιο, τη διευθύνουσα υπηρεσία, την προϊσταμένη αρχή, τους επιβλέποντες μηχανικούς να συμμορφωθούν με τη δική του απόφαση. Να γίνει απόσπαση των αρχαίων στη Βενιζέλου και αλλαγή των μελετών του έργου.\nΥπερέβη λοιπόν, κάθε θεσμική διαδικασία και ευρωπαϊκή κανονικότητα, παραβιάζοντας τις λειτουργίες όλων των θεσμικών οργάνων. Υπέδειξε, δηλαδή, ο Πρωθυπουργός στους μηχανικούς, τι να υπογράψουν, αποτρέποντάς τους από το να κινηθούν βάσει των θεσμικών διαδικασιών, του δημοσίου συμφέροντος και των τεχνικών δεδομένων.\nΑυτή η επιλογή θα μας οδηγήσει σε νέες μελέτες, νέα αρχαιολογική έρευνα, νέες καθυστερήσεις, πιθανώς νέα δικαστήρια, νέα αναβολή του έργου, νέες αποζημιώσεις, νέες τιμές αμοιβών. Και τελικά τι αποδεικνύεται; Ότι η κυβέρνηση της Νέας Δημοκρατίας βάζει τα συμφέροντα πάνω από τους θεσμούς. Και ως αποτέλεσμα, η Θεσσαλονίκη δεν θα έχει Μετρό.\nΈρχονται σήμερα οι τάχατες μακεδονομάχοι να κατακερματίσουν τη βυζαντινή ιστορία της Θεσσαλονίκης, ένα ζωντανό της μνημείο. Αυτή είναι λοιπόν η αγάπη τους για τη Μακεδονία;\nΗ μόνη απόφαση που μπορεί να ληφθεί σήμερα είναι το έργο να συνεχιστεί και η Θεσσαλονίκη, στο τέλος του 2020, να έχει δώδεκα σταθμούς μετρό σε λειτουργία και το 2021 να έχει ολοκληρωθεί η γραμμή της Καλαμαριάς. Αυτή είναι η λύση για τη Θεσσαλονίκη, για αυτό δουλέψαμε, και αυτό αξίζει η πόλη μας. Αλλιώς, θα έχει πλήρη την ευθύνη η κυβέρνηση, που δεν θα είναι μόνο πολιτική, αλλά και ευθύνη παράβασης του δημοσίου συμφέροντος.\nΣε ότι αφορά στο θέμα των μέσων σταθερής τροχιάς, φαίνεται ότι οι οπαδοί του συνθήματος «Μένουμε Ευρώπη», ακολούθησαν απολύτως αντιευρωπαϊκή πολιτική και στα θέματα των σιδηροδρόμων.\nΕνώ το θέμα των συνδυασμένων μεταφορών και των μέσων σταθερής τροχιάς απασχολεί την ευρωπαϊκή πολιτική, πάνω από είκοσι χρόνια, η Ελλάδα μάλλον έβγαζε, παρά έβαζε, γραμμές σιδηροδρόμων επί των κυβερνήσεων Νέας Δημοκρατίας και ΠΑΣΟΚ. Οι σιδηρόδρομοι υποβαθμίστηκαν πριν από το μνημόνιο, έτσι ώστε όταν ήρθε και το μνημόνιο και η χρεοκοπία που δημιουργήσατε εσείς, τότε δεν έμεινε τίποτα όρθιο.\nΟι μεγάλες ανάγκες που δημιουργεί πλέον η κλιματική αλλαγή στην καθημερινή μας ζωή, επιβάλλει και μία μεγάλη αλλαγή του τρόπου με τον οποίο συντελείται το μεταφορικό έργο. Χρειάζεται η διείσδυση των μέσων μαζικής μεταφοράς, η μεγάλη συμμετοχή των σιδηροδρομικών μεταφορών στο εμπορευματικό έργο, αλλά και ο εξηλεκτρισμός του τομέα μεταφορών.\nΗ πρόταση, λοιπόν, του ΣΥΡΙΖΑ και η πρόταση της προηγούμενης κυβέρνησης ήταν και είναι, να τριπλασιαστεί το μεταφορικό έργο των μέσων σταθερής τροχιάς, σε συμφωνία με το Εθνικό Σχέδιο για την Ενέργεια και το Κλίμα (ΕΣΕΚ). Αυτό ισοδυναμεί με αύξηση από τα 294 εκατ. τονοχιλιόμετρα, το 2015, σε περίπου 616 εκατ. τονοχιλιόμετρα έργου σταθερής τροχιάς, με την ενίσχυση των αστικών μέσων μαζικής μεταφοράς και του σιδηροδρόμου στο μεταφορικό έργο.\nΕμείς, από τη μεριά μας, κάναμε μεγάλες αλλαγές, προωθώντας την επέκταση του προαστιακού, την ηλεκτροκίνηση της γραμμής Αθήνα-Θεσσαλονίκη-Ειδομένη κ.ά.\nΕσείς, σε αντίθεση με τις περιβαλλοντικές ανάγκες, τις επιταγές της κλιματικής αλλαγής και την ανάγκη παραγωγικής ανασυγκρότησης της χώρας, διακόψατε τα σχέδια των μέσων σταθερής τροχιάς. Δεν ακούσαμε λέξη, από τον Πρωθυπουργό στη Διεθνή Έκθεση Θεσσαλονίκης. Αναδύονται λοιπόν σοβαρά ερωτήματα σε σχέση με το μέλλον της Θεσσαλονίκης, της Βορείου Ελλάδας και της Μακεδονίας.\nΤι θα γίνει, παραδείγματος χάριν, με το σχέδιο των διεθνών σιδηροδρομικών συνδέσεων της Βορείου Ελλάδας; Θα προχωρήσει το σχέδιο της σιδηροδρομικής Εγνατίας; Θα συνδεθούν η Θεσσαλονίκη, η Καβάλα και η Αλεξανδρούπολη με τα λιμάνια μέχρι τον Δούναβη; Θα προχωρήσουν οι Βαλκανικές συνδέσεις; Υπάρχει αυτός ο σχεδιασμός στη δική σας ατζέντα;\nΘέλουμε επίσης να μας απαντήσετε, εάν θέλετε η Ελλάδα να καταστεί τόσο ενεργειακός κόμβος, όσο και κόμβος μεταφορών και εμπορίου, γιατί ακούσαμε τον Πρωθυπουργό να δηλώνει ότι, το στρατόπεδο Γκόνου θα μετατραπεί σε ζώνη ελεύθερου εμπορίου και όχι σε κέντρο logistics. Ρωτάω λοιπόν τον αρμόδιο Υπουργό που προΐσταται και της Εταιρείας Αξιοποίησης Ακινήτων ΟΣΕ (ΓΑΙΑΟΣΕ) αν θα προχωρήσει ο δικός μας σχεδιασμός για τη δημιουργία κέντρου logistics στο στρατόπεδο Γκόνου. Ένα κέντρο εμπορευματικού και διαμετακομιστικού εμπορίου που μπορεί να καταστήσει τη Θεσσαλονίκη και το λιμάνι της κέντρο του εμπορίου των Βαλκανίων. Υπενθυμίζω ότι έχει ήδη ολοκληρωθεί η διαδικασία εκδήλωσης ενδιαφέροντος για τον πρώτο διαγωνισμό και υπάρχουν έτοιμες μελέτες για τον οριστικό διαγωνισμό. Άρα, προχωράτε τα εν λόγω ζητήματα συνδυασμένων μεταφορών ή απλά βάζετε μια βόμβα και ανατινάζετε το λιμάνι της Θεσσαλονίκης, αλλά και τη βαλκανική διέξοδο της χώρας μας; Πρέπει να πάρετε θέση για όλα αυτά.\nΦάμελλος, Μετρό Θεσσαλονίκης,\nΤρίτη 08/10/2019 - 20:00\t(Τελευταία τροποποίηση στις 08/10/2019 - 20:01 )\n17/02/2020 - 09:38\n16/02/2020 - 19:54\nΟι φόροι σε εκπομπές άνθρακα και πλαστικά θα καλύψουν το κενό του Brexit στον προϋπολογισμό της ΕΕ\n15/02/2020 - 13:27\nΕ. Μπακογιάννης: Η Στρατηγική ανάπτυξης των ποδηλατικών διαδρομών\n14/02/2020 - 19:33


2ος Γύρος Πανελλήνιο Πρωτάθλημα Karting\nΉταν το 1956 όταν στη Νότια Καλιφόρνια των Η.Π.Α. ο Kurtis Kraft, ιδιοκτήτης της American Art Ingels, εταιρία κατασκευής αγωνιστικών αυτοκινήτων για τους αγώνες Indy, κατασκεύασε το πρώτο kart. Λίγα παλιοσίδερα και ένας δίχρονος κινητήρας από την West Bend Company ήταν αρκετά για να δημιουργήσει αυτό που σήμερα γνωρίζουμε ως go kart. Από την πρώτη κιόλας δοκιμή στο Echo Park φάνηκε πως κάτι όμορφο θα συμβεί με αυτήν την ιδέα. Οι θεατές που έσπευσαν να δουν το περίεργο όχημα ήταν μερικές εκατοντάδες. Έξι δεκαετίες μετά η επιβεβαίωση του εγχειρήματος είναι αδιαμφισβήτητη και αποτυπώνεται στο πλήθος των οδηγών αγώνων που ξεκίνησαν την σταδιοδρομία τους από τα kart. Το 1958 ιδρύθηκε η εταιρία Go Kart Manufacturing Co. που όπως το λέει η ονομασία της άρχισε την κατασκευή kart. Το 1959 η McCulloch ασχολήθηκε πρώτη με την κατασκευή κινητήρων προοριζόμενους αποκλειστικά για kart, ο πρώτος εκ αυτών ονομάστηκε McCulloch MC-10 και δεν ήταν τίποτε άλλο από ένα αλυσοπρίονο προσαρμοσμένο σε δίχρονο κινητήρα. Για την Ελλάδα 2018\n62 χρόνια μετά, η προσπάθεια αναβίωσης του δημοφιλούς αθλήματος, που οι παλιοί θυμούνται να πρωταγωνιστεί ακόμα και στον ελληνικό κινηματογράφο, συνεχίζεται για τρίτη χρονιά. Τα χρόνια αδράνειας είναι παρελθόν και το όραμα του karting ως φυτώριο για την επόμενη γενιά οδηγών αγώνων είναι πιο ισχυρό από ποτέ. Η όποια δυσκολία ξεπερνιέται δίνοντας στους άμεσα ή έμμεσα εμπλεκόμενους την δύναμη να συνεχίσουν την προσπάθεια.\nΟ πρώτος αγώνας του Πανελλήνιου Πρωταθλήματος Karting έγινε στις 25 Μαρτίου στα Μέγαρα με πρωταγωνιστές 40 αγωνιζόμενους στις κατηγορίες Mini, Junior, Senior, KZ2 και Club. Η σκυτάλη δόθηκε στην ΑΣΠΙΣ Motorsport Club που καλείται να διοργανώσει το Σαββατοκύριακο 14 και 15 Απριλίου τον δεύτερο γύρο του Πανελληνίου Πρωταθλήματος Karting στο Drive Park Pista Kart Thessaloniki στο Νέο Ρύσιο. Ο αγώνας διεξάγεται υπό την αιγίδα της OMAE "official" και είναι δεδομένο πως θα προσφέρει θέαμα και μάχες με το χρονόμετρο στο εκατοστό του δευτερολέπτου.\nΌσοι ξεχάσατε πως είναι η μεθυστική μυρωδιά από καμένο ελαστικό, λάδι και βενζίνη ή τα ουρλιαχτά των δίχρονων κινητήρων δεν έχετε παρά να κάνετε αυτήν την Κυριακή την διαφορά χειροκροτώντας τους συμμετέχοντες του 2ου Γύρου του Πανελλήνιου Πρωταθλήματος Karting.\nΤελευταία Ενημέρωση στις Σάββατο, 14 Απρίλιος 2018 10:57\tΣυντάχθηκε απο τον/την Administrator\tΣάββατο, 14 Απρίλιος 2018 10:45\nΔευτέρα, 19. Αύγουστος 2019


Σταφιδωτά Κρήτης - Συνταγή ( E-twinning : Young Scientists)\nΑρχική Σελίδα»Εκπαιδευτικά Προγράμματα Νηπιαγωγείου»E-twin-Young scientists»Σταφιδωτά Κρήτης – Συνταγή ( E-twinning : Young Scientists)\nΣταφιδωτά Κρήτης – Συνταγή ( E-twinning : Young Scientists)\n6 Δεκεμβρίου 2015\tE-twin-Young scientists, Γλυκά (Συνταγές, ιδέες, διακόσμηση), Φυσικές Επιστήμες\nΣταφιδωτά Κρήτης – Συνταγή. Τα υλικά της συνταγής και η εκτέλεσή της βήμα – βήμα από τα παιδιά νηπιαγωγείου στο Κεντρί Ιεράπετρας σε ένα βίντεο !\nΣτα πλαίσια του προγράμματος E-twinning : «Young Scientists» που πραγματοποιούμε φέτος και στην θεματική ενότητα των μειγμάτων, το κάθε σχολείο έπρεπε να κάνει μια τοπική συνταγή και να την μοιραστεί με τα υπόλοιπα μέλη του προγράμματος ! Εμείς αποφασίσαμε να φτιάξουμε «σταφιδωτά», μία συνταγή που θα μας έδινε την δυνατότητα να δούμε πως με την ανάμειξη των υλικών φτιάχνουμε το ζυμάρι αλλά και να παρατηρήσουμε το ετερογενές μείγμα της γέμισής τους.\nΤα σταφιδωτά είναι ένα νόστιμο νηστίσιμο γλυκό (μια και διανύουμε περίοδο νηστείας πριν τα Χριστούγεννα), με συνδυασμό υγιεινών τοπικών προϊόντων ! Σταφίδες, σουσάμι, μέλι, καρύδια, ελαιόλαδο !\nΤην συνταγή την βρήκαμε από την αγαπημένη μου ιστοσελίδα : cretangastronomy.gr , από την οποία χρησιμοποιήσαμε και τις φωτογραφίες για να κάνουμε την σειροθέτηση της εκτέλεσης της συνταγής !\n1,5 κούπα ελαιόλαδο καλής ποιότητας\n1/3 κούπας ρακή (ή κονιάκ ή άλλο δυνατό ποτό)\n1/3 κούπας χλιαρό νερό\n1 κούπα σταφίδες ξανθές από σουλτανί σταφύλι\n1 κούπα καρυδαμύγδαλα\n½ κούπα σκούρο, αναποφλοίωτο σουσάμι (και ίσως 1-2 κουταλιές ακόμη)\nΣταφιδωτά Κρήτης : Τα υλικά σε εικόνες\nΜουσκεύουμε τις σταφίδες στο χλιαρό νερό και τις αφήνουμε στην άκρη. Καθαρίζουμε το σουσάμι από τυχόν ξένα σώματα και το ξεπλένουμε .Το καβουρντίζουμε σε ένα τηγάνι μέχρι να στεγνώσει και να μυρίσει ελαφρά. Δεν χρειάζεται πολύ γιατί θα βγάλει τα έλαιά του και στο ψήσιμο.\nΦτιάχνουμε τη ζύμη: Ανακατεύουμε σε μια λεκάνη τη ζάχαρη με το λάδι και προσθέτουμε τη ρακή,και το νερό.Όταν ομογενοποιηθούν προσθέτουμε το πορτοκαλόζουμο (μέσα στο οποίο διαλύουμε την αμμωνία). Προσέχουμε όταν βάλουμε την αμμωνία στην πορτοκαλάδα γιατί φουσκώνει. Ανακατεύουμε το μπέικιν στο αλεύρι και το ρίχνουμε κι αυτό στο μίγμα.Μπορεί να περισσέψει μισή κούπα από το κιλό. Τώρα το καλοκαίρι , παίρνει περισσότερο συνήθως, οπότε μένουν 1-2 κουταλιές από το κιλό. Πρέπει να έχουμε μια μαλακή ζύμη που να μη κολλά στα χέρια.\nΤην αφήνουμε να ξεκουραστεί όσο θα ετοιμάζουμε τη γέμιση:\nΑλέθουμε τις σταφίδες στο multi, και τις βάζουμε σε ένα μπολ όπου θα προσθέσουμε τους ξηρούς καρπούς χοντοαλεσμένους , το μέλι, το σουσάμι ελαφρά αλεσμένο (ένα δυο πατήματα στο multi) , τα κανελογαρύφαλλα. Ανακατεύουμε να αναμειχθούν υλικά και αρώματα.Αν είναι υδαρής, προσθέτουμε λίγο σουσάμι ή λίγα καρύδια λεπτοαλεσμένα να πάρουν τα υγρά.\nΠαίρνουμε κομμάτια ζύμης όσο ένα μεσαίο πορτοκάλι και ανοίγουμε μακρόστενα φυλλαράκια (με τον πλάστη ή με το μικρό ρολό για τάρτες ή απλώς πατώντας το με την παλάμη του χεριού μας!) πάχους μισού περίπου εκατοστού ή και λίγο περισσότερο ,πλάτους 10-12 εκατοστών, και μήκους περίπου 25 εκατοστών.\nΑπλώνουμε γέμιση κατά μήκος και το τυλίγουμε σε μακρόστενο ψωμάκι. Το βάζουμε με την ένωση προς τα κάτω σε ταψί στρωμένο με χαρτί ψησίματος.\nΌταν γεμίσει το ταψάκι ψήνουμε τα ψωμάκια σε προθερμασμένο στους 180 βαθμούς φούρνο για 35-40 λεπτά. Τα αφήνουμε να κρυώσουν και τα κόβουμε με κοφτερό μαχαίρι σε κομματάκια όπως τα παξιμαδάκια.\nΤα υλικά για τα σταφιδωτά Κρήτης\nΑρχικά προσπαθήσαμε να γράψουμε την συνταγή και να βάλουμε στην σωστή σειρά τις φωτογραφίες από την εκτέλεσή της !\nΓράφουμε την συνταγή\nΗ συνταγή για τα σταφιδωτά ( τα υλικά)\nΣειροθετούμε τις εικόνες της εκτέλεσης της συνταγής\nΗ εκτέλεση της συνταγής για τα σταφιδωτά Κρήτης με εικόνες\nΣτην συνέχεια εκτελέσαμε την συνταγή κατά γράμμα! Κατά την εκτέλεση της συνταγής παρατηρήσαμε το μείγμα πορτοκαλιού και αμμωνίας (την χημική του αντίδραση), το ετερογενές μείγμα των ξηρών καρπών της γέμισης, το παχύρρευστο μέλι που βάλαμε στο μείγμα μας, το μείγμα υγρών και στερεών που χρησιμοποιήσαμε για την δημιουργία της ζύμης και φυσικά στο τέλος απολαύσαμε το πεντανόστιμο γλυκό !!!\nΌλα τα παραπάνω μπορείτε να τα δείτε στο βίντεο που δημιουργήσαμε και στείλαμε στα υπόλοιπα μέλη του προγράμματος για να την μοιραστούμε !\nΣας παρακινούμε να κάνετε τα σταφιδωτά μια και πλησιάζουν Χριστούγεννα !!\nΣταφιδωτά Κρήτης !\nΣυνταγή σταφιδωτών με εικόνες


Τεχνητά όργανα αντί δωρεά οργάνων; | Περιβάλλον & Επιστήμη | DW | 09.05.2015\nΘα φτάσει ποτέ η επιστήμη να αναπαράγει όργανα για μεταμοσχεύσεις; Τα πρώτα βήματα έχουν ήδη γίνει με επιτυχία και φαίνεται ότι είναι ζήτημα λίγων χρόνων.\nΠειράματα με τεχνητή καρδιά και νεφρούς\nΕίναι ζήτημα χρόνου η αναπαραγωγή ήπατος από ανθρώπινα κύτταρα\nΈνα από τα πολλά παραδείγματα τέτοιων προσπαθειών μας έρχεται από την Ιατρική Σχολή του Πανεπιστήμιου Χάρβαντ. Εκεί ο Χάραλντ Οτ τράβηξε την παγκόσμια προσοχή πριν από 7 χρόνια, όταν στο δικό του εργαστήριο με τη βοήθεια βιοαντιδραστήρα ανέπτυξε καρδιά ποντικού, την οποία κατάφερε να την κάνει να χτυπήσει. Δύο χρόνια αργότερα ο αυστριακός ερευνητής προχώρησε στη ανάπτυξη ενός τεχνητού νεφρού, το οποίο μάλιστα μεταμόσχευσε σε ποντικό. Το όργανο λειτούργησε επί δύο εβδομάδες.\nΜια ακόμη επιτυχία κατέγραψε πριν δύο χρόνια όταν ερεύνησε πως αναδημιουργείται ένα όργανο. Πειραματόζωα και εδώ τα ποντίκια. Ο Οτ πήρε νεφρό από ποντίκι και το απογύμνωσε από την κυτταρική «σκαλωσιά», συμπεριλαμβανομένης της ουροδόχου κύστης και της ουρήθρας. Και στη συνέχεια πρόσθεσε νέα και κατάφερε μέσα σε δύο εβδομάδες να το αναπαράγει. Στη συνέχεια το μεταμόσχευσε σε ποντίκι.\nΗ βασική δομή του οργάνου παραμένει και το όργανο συνδέεται με το σύστημα κυκλοφορίας του αίματος. Εάν όλο αυτό επιτύχει, τότε αρχίζει να λειτουργεί το όργανο. Το νεφρό που αναπαρήγαγε ο Οτ λειτούργησε αν και περιορισμένα, μάλιστα παρήγαγε και ούρα. Στο εργαστήριο αυτά τα όργανα έχουν περιορισμένη λειτουργικότατα που δεν ξεπερνά το 20%. Όμως όταν μεταμοσχευθούν, μειώνεται στο 5 με 10%.\nΌργανα επί παραγγελία;\nΜε την αναπαραγωγή οργάνων θα αυξηθούν και τα μοσχεύματα\nΑκόμη κι αν αυτό το επίτευγμα βρίσκεται σε πολύ πρώιμη φάση οι ερευνητές υποστηρίζουν ότι οδηγεί προς τη σωστή κατεύθυνση καθώς δεν χρειάζεται ένας νεφρός να λειτουργεί 100% για να βοηθήσει έναν ασθενή που κάνει αιμοκάθαρση. Οι ερευνητές έχουν κάνει ήδη πειράματα με ανθρώπινα κύτταρα για την αναπαραγωγή καρδιάς και πνευμόνων. Απομένει να το κάνουν και για τα νεφρά. Επειδή έχει αποδεχθεί ότι όταν χρησιμοποιούνται κύτταρα από τον ίδιο τον ασθενή ο οργανισμός του αποδέχεται καλύτερα το μόσχευμα, και στο μέλλον οι ασθενείς δεν θα χρειάζεται να παίρνουν παρασκευάσματα που καταστέλλουν την αντίδραση του ανοσοποιητικού συστήματος, που όμως έχουν παρενέργειες γιατί τον αποδυναμώνουν.\nΊσως κάποτε στο μέλλον οι επιστήμες καταφέρουν να αναπλάσουν νέα όργανα με βάση ανθρώπινα κύτταρα. Πρόκειται για σενάριο του μέλλοντος, που ίσως γίνει πραγματικότητα τα επόμενα είκοσι χρόνια. Μέχρι τότε η αναζήτηση οργάνων για μεταμόσχευση θα γίνεται με το γνωστό τρόπο, είτε με δωρητές μετά θάνατο, είτε όταν πρόκειται κυρίως για νεφρά, από συμβατά μοσχεύματα προερχόμενα κυρίως από το οικογενειακό περιβάλλον. Μόνο στη Γερμανία, 8000 άνθρωποι περιμένουν για νεφρό, πολλοί περισσότεροι για πνεύμονες ή ήπαρ…\nGudrun Heise/Ειρήνη Αναστασοπούλου\nΛέξεις κλειδιά δωρεά οργάνων, τεχνητά όργανα, μεταμοσχεύεις, Χάραλντ Οτ.\nΜόνιμος σύνδεσμος http://p.dw.com/p/1FMyz


Το όνειρο του Αρκαλοχωρίου έγινε πραγματικότητα - Τοπικό - Νέα Κρήτη\nΤώρα διαβάζετε: Το όνειρο του Αρκαλοχωρίου έγινε πραγματικότητα\nΤο όνειρο του Αρκαλοχωρίου έγινε πραγματικότητα\nΈνα όνειρο πολλών ετών για τον αθλητισμό του Αρκαλοχωρίου και της ευρύτερης περιοχής έχει γίνει πραγματικότητα, με το νέο δημοτικό στάδιο, το οποίο θα είναι η έδρα της ποδοσφαιρικής ομάδας του ΟΦΑ, να παραδίδεται πλέον σε χρήση.\nΟ ΟΦΑ μέσα σε πανηγυρικό κλίμα ξεκίνησε στο στάδιο την προετοιμασία του για τη νέα χρονιά, που θα τον βρει να αγωνίζεται στην Α2 ΕΠΣΗ αλλά με πρωταγωνιστικούς στόχους προκειμένου στο τέλος της ποδοσφαιρικής περιόδου να πανηγυρίσει την άνοδο στην Α1 Κατηγορία. Το παρών στον αγιασμό έδωσαν ο δήμαρχος Μίνωα Πεδιάδος, Ζαχαρίας Καλογεράκης και ο Αντιδήμαρχος Ζαχαρίας Δερμιτζάκης, όπως επίσης και άλλοι φορείς, παλαίμαχοι παίκτες και η διοίκηση του σωματείου.\nΟ προπονητής Γιώργος Κυριαζής και οι ποδοσφαιριστές ξεκίνησαν με μεγάλη διάθεση την προετοιμασία και το πρώτο φιλικό θα γίνει την επόμενη Τετάρτη 8 Αυγούστου με αντίπαλο τον Ηρακλή Νιπιδιτού. Το πρόγραμμα των φιλικών του ΟΦΑ είναι: με Ηρακλή Νιπιδιτού (8 Αυγούστου), με Πόρο (18 Αυγούστου), με Λίντο (22 Αυγούστου), με Τριτωνία (25 Αυγούστου), με Διαγόρα (29 Αυγούστου), με Δωριέα (1 Σεπτεμβρίου).\n«Ξεκινάμε την προετοιμασία και ο στόχος της ομάδας είναι καθαρά η άνοδος στην Α1. Έχουμε ενισχυθεί αρκετά στις θέσεις που χρειαζόμασταν. Θα στηρίξουμε τα παιδιά της περιοχής και από εκεί και πέρα, κάναμε ποιοτικές προσθήκες σε θέσεις που χρειαζόμασταν ενίσχυση», σχολίασε αναφορικά με το ξεκίνημα του ΟΦΑ ο προπονητής Γιώργος Κυριαζής.\nΑποκτήματα του ΟΦΑ είναι οι Γιάννης Τριανταφυλλάκης (από Τύλισο), Γιάννης Χαρμπής (από Ρωμανό), Νίκος Κουκάκης (από Τριτωνία), Αντώνης Καρλής (από Ηρακλή Νιπιδιτού) όπως και ο Νίκος Χριστοφής που τα τελευταία χρόνια αγωνιζόταν στο εξωτερικό.\nΜεγάλη βαρύτητα στο Αρκαλοχώρι θα δοθεί και στα τμήματα υποδομής, με τον Λευτέρη Ρουσάκη να αναλαμβάνει προπονητής της Ακαδημίας του ΟΦΑ. Πέρα από τα αγωνιστικά θέματα, το σωματείο διοργανώνει και μία μεγάλη εκδήλωση καθώς θα γίνει κρητικό γλέντι στο ανοιχτό γήπεδο Αρκαλοχωρίου μεθαύριο Παρασκευή 3 Αυγούστου με το συγκρότημα του Νεκτάριου Σαμόλη.


προς τους αντιπροσώπους της 74ης Γενικής Συνέλευσης της ΔΟΕ\nΗ κυβέρνηση επελαύνει\nη αντιπολίτευση συναινεί\nΚαιρός για δράση…καιρός να πούμε τα δικά μας «ΟΧΙ !»\nΤα τύμπανα του κοινωνικού πολέμου ηχούν…\nΗ περίοδος της κυβερνητικής «απραξίας» έληξε. Η κυβέρνηση της Ν.Δ, υλοποιώντας τις επιταγές του ΣΕΒ και αξιοποιώντας τη συναίνεση της αντιπολίτευσης και την προδοτική στάση του υποταγμένου συνδικαλισμού, προχωρά σε μια πρωτοφανή σε έκταση και ένταση επίθεση ενάντια στα δικαιώματα και τις ανάγκες της ζωντανής εργασίας.\nΗ επίθεση αυτή ξεδιπλώνεται σταδιακά, ξεκινώντας από τους αδύνατους κρίκους, αλλά έχει βάθος, προοπτική και ξεκάθαρους στρατηγικούς στόχους :\nØ Να εμπεδώσει την αύξηση των ορίων συνταξιοδότησης στα 67 χρόνια ή 37 έτη υπηρεσίας, να μειώσει δραστικά τις συντάξιμες αποδοχές και να αυξήσει τις εισφορές των εργαζομένων. Να ανατρέψει θεμελιωμένα ασφαλιστικά δικαιώματα όχι μόνο των νέων (μετά το ’92) αλλά και των παλιότερων εργαζόμενων.\nØ Να καθηλώσει τους μισθούς, ανοίγοντας νέο ακόμα πιο σκληρό κύκλο λιτότητας. Να προωθήσει ένα νέο «ενιαίο» μισθολόγιο – φτωχολόγιο για το δημόσιο (ικανοποιώντας και το σχετικό αίτημα που προβάλλουν ΠΑΣΚ – ΔΑΚΕ) που θα εξισώνει τους μισθούς …προς τα κάτω και θα συνδέει τις πενιχρές αποδοχές με την παραγωγικότητα και την αξιολόγηση.\nØ Να γενικεύσει την κατάργηση της μονιμότητας ξεκινώντας από τον ΟΤΕ, σήμερα στις ΔΕΚΟ και στο διευρυμένο δημόσιο, αύριο και στο στενό δημόσιο τομέα. Να πετύχει ένα συντριπτικό πλήγμα στις εργασιακές σχέσεις, στο δρόμο που χάραξαν οι κυβερνήσεις του ΠΑΣΟΚ, καταργώντας τα επαγγελματικά δικαιώματα των πτυχίων, επιβάλλοντας ευέλικτα και εξοντωτικά ωράρια εργασίας, επεκτείνοντας το μοντέλο της μαύρης, ανασφάλιστης, ευέλικτης και ελαστικής «απασχόλησης» και πολλαπλασιάζοντας τις στρατιές των συμβασιούχων, των ωρομισθίων και των απασχολήσιμων.\nØ Να μετατρέψει τις συλλογικές συμβάσεις εργασίας σε συμβάσεις ατομικής διαπραγμάτευσης που θα υπογράφει ο κάθε εργαζόμενος ξεχωριστά. Ήδη στην εκπαίδευση, εδώ και τρία χρόνια, οι ωρομίσθιοι υπογράφουν μια πρωτοφανή «σύμβαση» που δεν διασφαλίζει ούτε τα στοιχειωδέστερα δικαιώματά τους (έγκαιρη μισθοδοσία, ωράριο, κλπ.)\nØ Να εξασφαλίσει τη συναίνεση για νέα αντιεκπαιδευτικά μέτρα μέσα από τον προσχηματικό «εθνικό διάλογο» για την παιδεία. Να μετατρέψει την παιδεία από κοινωνικό αγαθό σε εμπόρευμα, ξεκινώντας από την τριτοβάθμια εκπαίδευση, με νομοσχέδια που μεταλλάσσουν τα ΑΕΙ σε επιχειρήσεις στα πλαίσια των κατευθύνσεων της Μπολόνια και του Μπέργκεν. Να θεσμοθετήσει νέο εξεταστικό πλέγμα που θα ξεκινά από την Ε’ Δημοτικού, να εντείνει τους ταξικούς φραγμούς και να οξύνει τα φαινόμενα παραπαιδείας.\nØ Να θέσει σε εφαρμογή το θεσμικό πλαίσιο Αρσένη – Ευθυμίου για την αξιολόγηση στην εκπαίδευση αλλά και συνολικά στο δημόσιο, με όχημα το νέο αντιδραστικό Δημοσιοϋπαλληλικό Κώδικα που ετοιμάζει.\nØ Να χειραγωγήσει τους εκπαιδευτικούς , να κατηγοριοποιήσει τα σχολεία, να απαξιώσει παραπέρα τη δημόσια εκπαίδευση, να γιγαντώσει τη λογική της ωρομίσθιας δουλειάς , να μειώσει τους διορισμούς, να προχωρήσει σε πρώτη φάση στην κατάργηση των οργανικών θέσεων, στο δρόμο της πλήρους ανατροπής των εργασιακών δικαιωμάτων στην εκπαίδευση.\nØ Να ιδιωτικοποιήσει μεγάλα τμήματα του δημόσιου τομέα και να υποτάξει πλήρως τη λειτουργία των δημόσιων υπηρεσιών στους νόμους της αγοράς.\nΟ στόχος αυτής της επίθεσης δεν είναι απλά ο ΟΤΕ, οι τραπεζοϋπάλληλοι, οι δημόσιοι υπάλληλοι, ή οι εκπαιδευτικοί. Είναι όλο το μεταπολεμικό οικοδόμημα των εργασιακών, κοινωνικών και μορφωτικών δικαιωμάτων που κατέκτησαν με αγώνες και θυσίες γενιές και γενιές εργαζόμενων. Είναι η επιστροφή στον εργασιακό μεσαίωνα της προ Σικάγου εποχής. Είναι η νέα εποχή του άγριου καπιταλισμού που επιδιώκει τη διάλυση κάθε συλλογικής δράσης, αντίστασης και αγώνα. Ο ΣΕΒ πιέζει για την άμεση υλοποίηση των καπιταλιστικών αναδιαρθρώσεων και έχει κάθε λόγο να το κάνει. Μόνο από το ασφαλιστικό των τραπεζών και την ανατροπή θεμελιωμένων ασφαλιστικών δικαιωμάτων, οι τραπεζίτες θα κερδίσουν άμεσα 5 δις € !\nΟΜΕ – ΟΤΕ : Ο Ιούδας φιλούσε υπέροχα\nΤο συνδικαλιστικό κατεστημένο έχει βαριές ευθύνες για τις εξελίξεις. Η κατάργηση της μονιμότητας φέρει φαρδιά πλατιά στην ούγια, την υπογραφή ενός ιστορικού συνδικάτου : της ΟΜΕ – ΟΤΕ. Η συμφωνία της απροκάλυπτης εξαγοράς, ψηφίστηκε στο πρόσφατο συνέδριο της ΟΜΕ – ΟΤΕ από το σύνολο των αντιπροσώπων της ΠΑΣΚ και της ΔΑΚΕ (μετρημένες στα δάχτυλα ενός χεριού οι εξαιρέσεις).\nΟι υποκριτικές διαμαρτυρίες του Πολυζωγόπουλου είναι για τα μάτια του κόσμου : δεν τον πιστεύει κανείς ! Με κρύα καρδιά, οι συνδικαλιστικές ηγεσίες υποχρεώνονται τώρα να μπουν στο χορό των απεργιών και των κινητοποιήσεων κάτω από την ασφυκτική πίεση της εργατικής βάσης. Ο επίσημος συνδικαλισμός μετά από τις διαδοχικές μεταλλάξεις και τους συμβιβασμούς των τελευταίων 20 χρόνων, βλέπει σήμερα πανικόβλητος, το ρόλο του σαν διαμεσολαβητής ανάμεσα στο κράτος και τους εργαζόμενους, να απαξιώνεται πλήρως. Πολύ αργά για δάκρυα. Η παράδοση άνευ όρων της ΟΜΕ – ΟΤΕ δεν ήταν παρά μια κορυφαία στιγμή σε μια αλυσίδα μικρών και μεγάλων προδοσιών που ξεδιπλώνεται μπροστά στα μάτια μας χρόνια τώρα.\nΕίναι ο υποταγμένος συνδικαλισμός,\nπου και στην εκπαίδευση :\nü Ξεπούλησε τη μεγάλη απεργία του ’97 και με συνέπεια στήριξε και στηρίζει τα «ενιαία μισθολόγια – φτωχολόγια» και την υπαγωγή των διεκδικήσεών μας στην ΑΔΕΔΥ.\nü Επεξεργαζόταν μεικτά συστήματα πρόσληψης με διαγωνισμό και συνέντευξη, μέσω του ΙΠΕΜ – ΔΟΕ, την ώρα που οι εκπαιδευτικοί μάτωναν στα οδοφράγματα για να υπερασπίσουν την επετηρίδα.\nü Εξαπάτησε τους εκπαιδευτικούς με φήμες για επιδοματικές αυξήσεις και ακόμα και σήμερα έχει υποστείλει κάθε διεκδίκηση και στην πραγματικότητα επαιτεί αποκλειστικά και μόνο τα περίφημα 103 €. Υποθηκεύει έτσι, ακόμα και τους μελλοντικούς αγώνες των εκπαιδευτικών, αφού ήδη έχει περιγράψει με τι ποσό θα τους ξεπουλήσει !\nü Συναινεί και επαυξάνει για την προώθηση της αξιολόγησης – χειραγώγησης και αποδεικνύεται το πιο καλό άλλοθι των κυβερνήσεων στη θεσμοθέτηση αντιεκπαιδευτικών επιλογών.\nü Καλλιεργεί την ηττοπάθεια, επιβάλλει την αγωνιστική απραξία και εξαντλεί την αγωνιστικότητά του στην άψυχη – τυπική συμμετοχή στις συμβολικές 24ωρες και τρίωρες που πραγματοποιεί μια φορά το εξάμηνο η ΑΔΕΔΥ.\nü Προσήλθε στον Εθνικό «Διάλογο» για την παιδεία, δίνοντας το άλλοθι στην κυβέρνηση να προχωρήσει σε προειλημμένες αποφάσεις.\nü Προσπαθεί απεγνωσμένα (και απελπισμένα) να κρατήσει εκτός συνδικάτου τους ωρομίσθιους, επιχειρώντας να αφήσει χωρίς συνδικαλιστική κάλυψη το τμήμα εκείνο που την έχει περισσότερο ανάγκη και διαπαιδαγωγώντας έτσι τη νέα γενιά των εκπαιδευτικών, όχι στη συλλογική αγωνιστική διεκδίκηση, αλλά στις ατομικές λύσεις και στο προσωπικό βόλεμα.\nü Την ίδια ώρα που η κυβέρνηση ξεδιπλώνει την επίθεσή της στο ασφαλιστικό, τις εργασιακές σχέσεις και την αξιολόγηση, ο υποταγμένος συνδικαλισμός αφήνει πεισματικά τα ζητήματα αυτά εκτός ημερήσιας διάταξης στην 74η Γενική Συνέλευση, προκρίνοντας άλλα ζητήματα που προφανώς θεωρεί θεμελιώδους σημασίας, όπως π.χ. το καταστατικό του ΙΠΕΜ – ΔΟΕ και η νέα του σύνθεση ! Προχωρά με διαδικασίες «ψηφίστε – σκουπίστε – τελειώσατε» σε ένα ανούσιο συνέδριο – εξπρές τριών ημερών, αντί να θέσει τους όρους για μια ουσιαστική συζήτηση για την οργάνωση του αγώνα και την υπεράσπιση των πραγματικών αναγκών και δικαιωμάτων μας.\nΝα υπερβούμε τις λογικές\nτου κατακερματισμού και της ήττας\nΗ μάχη που έχουμε μπροστά μας είναι στρατηγικής σημασίας, θα καθορίσει το κοινωνικό και πολιτικό τοπίο για μια μεγάλη περίοδο. Οι ήττες ή οι νίκες του σήμερα, θα διαμορφώσουν σε μεγάλο βαθμό το χάρτη των εργασιακών δικαιωμάτων για όλα τα επόμενα χρόνια.\nΓια να το πούμε πιο καθαρά : Η κυβέρνηση πρέπει να ηττηθεί στο πεδίο των εργατικών αγώνων και των απεργιών. Αν αυτό δε συμβεί, τότε είναι δεδομένο ότι η επίθεση θα συνεχιστεί μέχρι τη συνολική συντριβή των δικαιωμάτων μας ! Επομένως δεν υπάρχει άλλη διέξοδος από εκείνη των σκληρών αγώνων. Σε αυτό το πεδίο θα κριθούμε όλοι. Για να αντιμετωπίσουν νικηφόρα την κυβερνητική επίθεση, οι ζωντανές δυνάμεις του κινήματος πρέπει να προχωρήσουν σε μια ποιοτική στροφή στην αντίληψη και τη δράση τους, να πετύχουν ένα νέο επίπεδο ενότητας και αγώνα και να εγκαταλείψουν την «αρχαία σκουριά» και τις λογικές που οδηγούν στην ήττα και τη χρεοκοπία.\nΗ ελπίδα δεν βρίσκεται σε κείνους που χτίζουν «κομματικά παλάτια» στην κινούμενη άμμο της ήττας, της συντριβής των εργασιακών δικαιωμάτων και κατακτήσεων. Δεν βρίσκεται στις λογικές της κομματικής περιχαράκωσης, της εγκατάλειψης ουσιαστικά των συνδικαλιστικών, οικονομικών και κοινωνικών αγώνων για χάρη μιας παρατεταμένης κομματικής εκστρατείας που σπέρνει απογοήτευση και ήττες για να θερίσει εκλογικά οφέλη. Ο κόσμος δεν αλλάζει με προσευχές, αλλά δεν αλλάζει ούτε με κατάρες. Η πρωτοφανής τακτική της απομόνωσης, όπως τη γνωρίσαμε και στην εκπαίδευση, της αποχής ακόμα και από τις πρόσφατες απεργιακές συγκεντρώσεις των τραπεζοϋπαλλήλων στο όνομα της διοργάνωσης κομματικών συναθροίσεων, η άρνηση για κοινές πρωτοβουλίες σε μια σειρά χώρους που πλήττονται από τις αναδιαρθρώσεις, δε δημιουργούν όρους νικηφόρας αντιπαράθεσης, αλλά ήττας.\nΤο εργατικό κίνημα δεν αναπτύχθηκε ποτέ σε αποστειρωμένες συνθήκες καθαρότητας. Οι απεργίες, οι πραγματικοί αγώνες, τα μεγάλα γεγονότα που αλλάζουν το ρου της ιστορίας, πετυχαίνουν νίκες και κατακτήσεις, διαμορφώνουν ταξική συνείδηση και αυτοπεποίθηση, ανατρέπουν τους σιδερένιους συσχετισμούς και ανοίγουν νέους δρόμους, δεν γεννιούνται μέσα σε δοκιμαστικούς σωλήνες κομματικών εργαστηρίων, αλλά μέσα στη βάση των εργαζομένων, εκεί που σε συνθήκες εργατικής δημοκρατίας και άμεσης συμμετοχής, τέμνονται και αντιπαρατίθενται διαφορετικές γραμμές και αντιλήψεις. Εκεί που οι εργαζόμενοι από την ίδια την εμπειρία τους συμπεραίνουν ποιοι είναι μαζί τους και ποιοι εναντίον τους και προχωρούν στο ξεπέρασμα και την απομόνωση της συνδικαλιστικής γραφειοκρατίας.\nΗ ελπίδα δεν βρίσκεται ούτε σε εκείνους που θυμούνται την «ενότητα της αριστεράς» κάθε δυο χρόνια, 24 ώρες πριν την κάλπη για το νέο ΔΣ της ΔΟΕ, ενώ όλο το υπόλοιπο διάστημα στέκονται εχθρικά και αρνητικά απέναντι σε κάθε πρωτοβουλία ενότητας στη δράση. Που αρνούνται το συντονισμό, την οριζόντια διασύνδεση και την κοινή δράση των πρωτοβάθμιων εκπαιδευτικών συλλόγων, κάθε απόπειρα συντονισμού του αγώνα μέσα από αμεσοδημοκρατικές διαδικασίες. Που αναδείχτηκαν ως οι πιο συνεπείς υποστηρικτές του επίσημου συνδικαλισμού και των «θεσμών» του και νομιμοποίησαν με τη συμμετοχή τους τον Εθνικό Διάλογο για την Παιδεία. Για μας η ενότητα δοκιμάζεται στη δράση, στους αγώνες και στη βάση των εκπαιδευτικών. Δεν μπορεί να χρησιμοποιείται ούτε σαν ένα ακόμα επικοινωνιακό τρυκ για να κερδηθούν κάποιοι αντιπρόσωποι, ούτε σαν ένα.. «μιας μέρας» εκλογικό τέχνασμα για να αλλοιωθούν τα εκλογικά αποτελέσματα. Στα κοινωνικά κινήματα δεν υπάρχουν μαγικά ραβδάκια που μεταμορφώνουν τους κομματικούς μηχανισμούς σε αυτόνομες συλλογικότητες. Με συνδικαλιστικές τρίπλες, τεχνάσματα ή με αντιγραφές δε δημιουργεί κανείς πολιτικό – συνδικαλιστικό ρεύμα, απλά ανακυκλώνει τα αδιέξοδά του.\nΗ ελπίδα βρίσκεται στην οργάνωση των αγώνων από τους ίδιους τους εργαζόμενους και τους εκπαιδευτικούς\nΜπορούμε να νικήσουμε !\nΗ ελπίδα βρίσκεται στους αγώνες και τις απεργίες που ήδη ξεδιπλώνεται σε μια σειρά κλάδους, με αιχμή σήμερα την απεργία των τραπεζοϋπαλλήλων που φθάνει στην τρίτη βδομάδα και χρειάζεται την ολόπλευρη αλληλεγγύη μας.Η ελπίδα βρίσκεται στις μικρές και μεγάλες αγωνιστικές πρωτοβουλίες που ξεδιπλώνονται στη βάση των ίδιων των εργαζομένωνστους εργασιακούς χώρους που βρίσκονται στο επίκεντρο της επίθεσης (Τράπεζες, ΟΤΕ, ΔΕΗ, εμποροϋπάλληλοι, Πρωτοβουλία για το ωράριο κλπ.) που δημιουργούν τις προϋποθέσεις αναγέννησης του ταξικού συνδικαλισμού.\nΗ ελπίδα βρίσκεται στο μεγαλειώδες ΟΧΙ που όρθωσαν οι Γάλλοι και οι Ολλανδοί εργαζόμενοι απέναντι στο Ευρωσύνταγμα που προωθεί τον ολοκληρωτισμό της αγοράς, τη λιτότητα, την αποδόμηση των κοινωνικών και εργατικών κατακτήσεων και ελευθεριών και την πλήρη υποταγή στους σχεδιασμούς του ΝΑΤΟ. Το μήνυμα του γαλλικού δημοψηφίσματος, μήνυμα αντίστασης, αγώνα και ελπίδας, αλλάζει τα δεδομένα στην Ευρώπη και αποτελεί ισχυρό πλήγμα απέναντι στην Ε.Ε. και τις καπιταλιστικές αναδιαρθρώσεις. Αποδεικνύει, ότι η κυρίαρχη πολιτική δεν είναι ούτε δεδομένη, ούτε ανίκητη, ότι οι λαοί έχουν τα αγωνιστικά αποθέματα να αντισταθούν και να νικήσουν.\nΗ ελπίδα βρίσκεται στη συσσωρευμένη εμπειρία των εκπαιδευτικών για την οργάνωση του αγώνα μέσα από Γενικές Συνελεύσεις, Επιτροπές Αγώνα και οριζόντιο συντονισμό της δράσης, μέσα από την ανάδειξη ενός διεκδικητικού πλαισίου αιτημάτων που θα εκφράζει τις πραγματικές μας ανάγκες και θα συνοδεύεται από μορφές πάλης που θα οδηγούν σε νίκες και ανατροπές. Η ελπίδα βρίσκεται στους αγώνες και στο συντονισμό των Πρωτοβάθμιων Συλλόγων, που σήκωσαν και φέτος το βάρος της αγωνιστικής απονομιμοποίησης - αποκάλυψης του στημένου διαλόγου και ανάγκασαν τις εκπαιδευτικές Ομοσπονδίες να αποχωρήσουν.\nΑυτή την αντίληψη δεσμευόμαστε ότι θα υπηρετήσουμε σαν Παρεμβάσεις – Κινήσεις – Συσπειρώσεις την επόμενη περίοδο. Δεν πρόκειται να υποκλιθούμε ούτε στους συσχετισμούς, ούτε στον υποταγμένο κυβερνητικό και κομματικό συνδικαλισμό, μπροστά στην ανάγκη να βγουν στο προσκήνιο οι ανάγκες και οι αγώνες των ίδιων των εκπαιδευτικών. Και βέβαια, χωρίς να έχουμε αυταπάτες για το χαρακτήρα τους , δε θα διστάσουμε στα όργανα που συμμετέχουμε είτε στη ΔΟΕ είτε στους συλλόγους, μα πρώτα απ’ όλα στη βάση των εκπαιδευτικών να προωθήσουμε πρωτοβουλίες και αποφάσεις, που θα συμβάλλουν στην ανάπτυξη του κινήματος\nΔεν πρόκειται να δείξουμε καμιά ανοχή στην κυβερνητική πολιτική της λιτότητας ,της φτώχειας και της ελαστικής εργασίας. Στεκόμαστε αντίπαλοι, στην αξιολόγηση και το σχολείο της αγοράς και μας εμπνέει η ανάγκη για ένα πανεκπαιδευτικό κίνημα που (συντονισμένο με όλα τα αγωνιζόμενα τμήματα της κοινωνίας) θα διεκδικεί: οικονομική αξιοπρέπεια , παιδαγωγική ελευθερία , σταθερή και μόνιμη δουλειά, δημόσια δωρεάν εκπαίδευση, ενάντια στα συμφέροντα και τις επιδιώξεις της διεθνούς και της εγχώριας ολιγαρχίας που εκφράζουν η Ε.Ε., η Νέα Τάξη των ΗΠΑ, οι ελληνικές κυβερνήσεις και τα κάθε λογής πολιτικά τους στηρίγματα.\nΚαλούμε κάθε μαχόμενο αντιπρόσωπο της 74ης Γ.Σ. να ενισχύσει το πολύμορφο, ριζοσπαστικό ρεύμα του ανεξάρτητου ταξικού συνδικαλισμού στις εκλογές για το νέο ΔΣ της ΔΟΕ. Για να ακουστεί ακόμα πιο δυνατά η φωνή της ζωντανής εκπαίδευσης μπροστά στις κρίσιμες μάχες της επόμενης περιόδου και να παραμεριστεί κάθε σενάριο αποκλεισμού των Παρεμβάσεων από τη ΔΟΕ.


Στους πέντε πιο κακοπληρωμένους λαούς του πλανήτη οι… Έλληνες – netakias\nΣτους πέντε πιο κακοπληρωμένους λαούς του πλανήτη οι… Έλληνες\nΑνάμεσα στους πιο κακοπληρωμένους λαούς του κόσμου είναι οι Έλληνες, σύμφωνα με μια νέα έρευνα. Η έρευνα της πλατφόρμας αναζήτησης εργασίας Lensa διαπίστωσε ότι το Μεξικό είναι η χώρα με τους πιο κακοπληρωμένους εργαζομένους, καθώς συνέκρινε τις ώρες εργασίας με τα επίπεδα των μισθών. Η έρευνα βρήκε ότι οι Μεξικανοί δουλεύουν κατά μέσο όρο 40 ώρες και 48 λεπτά την εβδομάδα ή 2.124 ώρες τον χρόνο.\nΚαι καθώς αμείβονται με 16.230 δολάρια κατά μέσο όρο τον χρόνο, αυτό σημαίνει ότι η μέση αμοιβή ανά ώρα είναι μόλις 7,64 δολάρια, δηλαδή τουλάχιστον 20 δολάρια χαμηλότερα από τον παγκόσμιο μέσο όρο. Στη δεύτερη θέση ανάμεσα στις χώρες με τους πιο κακοπληρωμένους εργαζομένους βρίσκεται η Χιλή, παρότι οι απολαβές ανά ώρα είναι σχεδόν διπλάσιες σε σχέση με το Μεξικό.\nΗ Σλοβακία είναι η ευρωπαϊκή χώρα με τους πιο κακοπληρωμένους και ακολουθεί η Ουγγαρία, καθώς και στις δύο χώρες, οι εργαζόμενοι βγάζουν περίπου 15 δολάρια την ώρα κατά μέσο όρο. Στην πέμπτη θέση της έρευνας βρίσκεται η Ελλάδα, με τον μέσο Έλληνα να δουλεύει 33 ώρες και 12 λεπτά την εβδομάδα ή συνολικά 1.728 ώρες τον χρόνο. Με τις μέσες ετήσιες απολαβές στα 27.207 δολάρια, η μέση αμοιβή ανά ώρα υπολογίζεται στα 15,74 δολάρια. Αντίθετα, το top5 των χωρών με τους πιο καλοπληρωμένους εργαζόμενους απαρτίζουν η Ισλανδία, το Λουξεμβούργο, η Δανία, η Ελβετία και η Ολλανδία.\nPosted in ΟικονομίαTagged ΜΙΣΘΟΙ\nΠροηγούμενο Μάκης Τριανταφυλλόπουλος: Τσακίστε τους – Είναι οι φίλοι των κυβερνώντων!\nΕπόμενη Γιάννης Στουρνάρας: «Τα ελληνικά νοικοκυριά θα αντέξουν την ακρίβεια λόγω των αποθεματικών τους» (βΊ\nΠαράθεμα: Στους πέντε πιο κακοπληρωμένους λαούς του πλανήτη οι… Έλληνες – epirustoday.com\n14 Μαρτίου 2022 στο 15:59


Πλύσιμο χεριών: Κάθε πότε είναι απαραίτητο να πλένουμε τα χέρια μας;\nBy\tΑίθουσα Σύνταξης Ιανουαρίου 09, 2019\t205\nΤο πλύσιμο των χεριών: αναγκαία… αγγαρεία για τα παιδιά;\nΤο παιδάκι σας μεγαλώνει και αρχίζει να εξερευνά τον κόσμο γύρο του... Θέλει οπωσδήποτε να μάθει από τι έχει δημιουργηθεί αυτή η λιμνούλα με λασπώδη νερά στον κήπο σας και που πηγαίνει αυτή η οικογένεια μυρμηγκιών μέσα στο κοκκινόχωμα…!\nΘέλει να μαζέψει τα όμορφα, ποικιλόχρωμα βότσαλα και τα περίεργα κοχυλάκια στην αμμουδιά για να σας τα δωρίσει, να χτίσει πυργάκια στην παραλία, να αγκαλιάσει τα σκυλάκια που συναντάει στο πάρκο και να χαϊδέψει τις παιχνιδιάρες γατούλες.\nΌμως, δεν γνωρίζει ακόμα, ότι πίσω από όλα αυτά τα όμορφα πραγματάκια και τα γλυκύτατα ζωάκια κρύβονται χιλιάδες μικρόβια και βακτηρίδια, που καραδοκούν να «κολλήσουν» πάνω στον ευαίσθητο οργανισμό του παιδιού σας, ιδίως αυτή την εποχή!\n«Έπλυνες τα χεράκια σου;»\nΠόσες φορές ακούσατε αυτή την έκφραση όταν ήσασταν και εσείς παιδιά; Η΄ μήπως στην πιο αυστηρή παραλλαγή του «πήγαινε να πλύνεις τώρα αμέσως τα χέρια σου!»;\nΣίγουρα πάρα πολλές! Μετά από κάθε παιχνίδι στο σπίτι ή στην ύπαιθρο, μετά από το χαΐδεμα του κατοικίδιου σας, πάντα μετά την τουαλέτα, ερχόμενοι από το σχολείο, και αυστηρά πριν κάτσετε στο τραπέζι για φαγητό\nΊσως, ποτέ να μην μπορέσαμε να καταλάβουμε γιατί οι μεγάλοι αγαπούν τόσο πολύ το σαπούνι και τον αφρό… Γιατί δεν μας άφηναν έτσι, λασπωμένους να φάμε το φαγητό μας…\nΣαπούνι εναντίον μικροβίων σημειώσατε… 1-0 !!!\nΑποδεδειγμένα, το πλύσιμο των χεριών μας είναι ο καλύτερος τρόπος για να αποτρέψουμε τα μικρόβια από το να εγκατασταθούν στα χέρια και το σώμα μας.\nΣκεφτείτε όλα τα πράγματα που ακουμπήσατε σήμερα, από το ακουστικό του τηλεφώνου, τα κλειδιά σας, το κινητό σας μέχρι και το καπάκι της τουαλέτας.\nΜπορεί και να φυσήξετε τη μύτη σας ή να βήξετε και να γεμίσουν τα χέρια σας εκατοντάδες αόρατα και επιβλαβή μικρόβια!\nΜε όλες αυτές τις δραστηριότητες μεταφέρονται τα μικρόβια… τόσο μικρά και όμως ικανά να προκαλέσουν μεγάλα προβλήματα στην υγεία σας.\nΗ διαδρομή ενός μικροβίου έχει ως εξής: από τα χεράκια του παιδιού σας βρίσκεται στο «πιτς-φιτίλι» στο στόμα του, αφού μπορεί είτε να ακουμπήσει το πρόσωπό του με τα βρόμικα χέρια, είτε να φάει κάτι με τα χέρια του.\nΠότε πρέπει ΟΠΩΣΔΗΠΟΤΕ να πλένουμε τα χέρια μας:\nΠριν και μετά την επίσκεψή μας στην τουαλέτα! Αναλογιστείτε ότι στατιστικές έχουν αποδείξει πώς ένας στους τρεις δεν πλένουν τα χέρια τους αφού έχουν χρησιμοποιήσει την τουαλέτα!\nΠριν αρχίσουμε το φαγητό μας, ιδίως αν πρόκειται για ένα καταπληκτικό και ζουμερό σάντουιτς ή χάμπουργκερ\nΠριν αρχίσουμε το μαγείρεμα ή το κόψιμο μιας σαλάτας\nΑμέσως μετά από ένα φτάρνισμά μας\nΜόλις επιστρέψει το παιδί μας από το παιχνίδι του στον κήπο ή στην ύπαιθρο\nΑφού χαϊδέψουμε και παίξουμε με κατοικίδια ή άλλα ζώα, ακόμα και αν είναι δικό μας το κατοικίδιο\nΑφού επισκεφτούμε κάποιο φιλικό ή συγγενικό πρόσωπο που είναι λίγο άρρωστο ή συναχωμένο\nΜετά το καθάρισμα του σπιτιού μας\nΜικρές συμβουλές για να στείλετε όλα τα μικρόβια στην αποχέτευσή σας!\nΝα χρησιμοποιείτε χλιαρό νερό και να τρίβετε καλά τα χεράκια σας για τουλάχιστον 20 δευτερόλεπτα.\nΜην ξεχνάτε να πλένετε και τους καρπούς σας, εκτός από τη μεγάλη επιφάνεια της παλάμης σας. Επίσης, ο αφρός πρέπει να φτάνει και στην πάνω πλευρά των χεριών σας. Και τα νύχια σας είναι μεγάλη εστία μικροβίων, γιατί κρύβονται από κάτω, όπως και η περιοχή ανάμεσα στα δάχτυλα.\nΞεπλύνετε καλά και χρησιμοποιήστε μια καθαρή πετσέτα για να τα στεγνώσετε. Μην τα αφήνετε νωπά γιατί τα μικρόβια αγαπούν τις υγρές επιφάνειες!\nΚαι μην ξεχνάτε! Η καλύτερη προστασία κατά της γρίπης είναι το καλό και συχνό πλύσιμο των χεριών σας, όπως σας έλεγε η μαμά ή η γιαγιά σας… Εξάλλου, πρέπει να γνωρίζετε ότι το πλύσιμο των χεριών μπορεί να προλάβει εκτός της απλής γρίπης και τη μετάδοση ιών όπως η διάρροια, η μηνιγγίτιδα, ή η βρογχίτιδα.\nΟκτ 11, 2018 ΕΠΙΚΑΙΡΟΤΗΤΑ\nΑυγουστιάτικη πανσέληνος: Αυτές είναι οι εκδηλώσεις σε μνημε…\nSmile Διαγωνισμός - Κερδίστε προϊόντα από 9 φανταστικές συλλ…


Ελπίζουμε να τικάρεις όλα τα κουτάκια.\nΛένε πως ξεπερνάμε έναν χωρισμό όταν περνάει ο διπλός χρόνος από όσο ήμασταν στη σχέση.\nΑν δηλαδή είχατε σχέση έναν χρόνο, θα μπορέσετε να απεμπλακείτε συναισθηματικά από εκείνο τον άνθρωπο σε δύο χρόνια. Δεν ακούγεται πολύ αντικειμενικό καθώς όλα έχουν να κάνουν από την κάθε σχέση και τα βιώματα σου με τον πρώην αγαπημένο σου.\nΠριν λοιπόν περιμένεις να περάσει όλο αυτό το χρονικό διάστημα, διάβασε παρακάτω τα σημάδια που δείχνουν πως τον έχεις ξεπεράσει.\nΕλπίζουμε να βρεις τον εαυτό σου σε όλα τα παρακάτω στοιχεία…\nΔεν κατασκοπεύεις τα social media\nΕίναι το χόμπι που έχουν όλες οι χωρισμένες και λέγεται κατασκοπεία. Που είναι; Με ποιον είναι; Χαμογελάει; Τι φοράει; Φαίνεται χαρούμενος; Όλες αυτές οι απορίες είναι πολύ φυσιολογικές και φεύγουν με τον καιρό. Για την ακρίβεια φεύγουν όταν τον ξεπεράσεις.\nΔεν αποφεύγεις συναντήσεις με κοινούς φίλους\nΚοινοί φίλοι, αυτό το βάσανο. Όταν τον θες ακόμα, είναι λογικό να κόψεις κάθε επαφή με ανθρώπους και μέρη που είχες συνδέσει μαζί του.\nΌταν και μόνο θα νιώθεις έτοιμη να τους συναντήσεις, έχεις περάσει στο υπέροχο στάδιο που κάποτε σου φαινόταν ακατόρθωτο.\nΚάνεις καλό s e x\nΗ λέξη «καλό» κάνει τη διαφορά. Γιατί s e x μπορεί να έκανες και νωρίτερα αλλά όλα σου θύμιζαν εκείνον. Όταν δεν βάζεις τον παρτενέρ σου σε συγκρίσεις με τον πρώην σου, σημαίνει πως ο χρόνος έκανε τη δουλειά του.\nΕυχόμαστε να έχεις τικάρει όλα τα παραπάνω κουτάκια αλλά μην αγχώνεσαι και κάτι να λείπει, η μισή δουλειά έχει γίνει.\nΌλα πλέον είναι θέμα χρόνου.


Μεικτές τάσεις στην Ευρώπη και στις ΗΠΑ | Η ΚΑΘΗΜΕΡΙΝΗ\nΣτον τραπεζικό κλάδο επικράτησε θετικό κλίμα ύστερα από την ανακοίνωση των τριμηνιαίων αποτελεσμάτων από τη γερμανική Deutsche Bank και τη βρετανική Barclays.\n28 Οκτωβρίου, 2016 28.10.2016 • 07:44\nΠτωτικά κινήθηκαν οι γενικοί δείκτες των χρηματιστηρίων στη Φρανκφούρτη και στο Παρίσι, αλλά η συνεδρίαση στο Λονδίνο κινήθηκε σε θετικό έδαφος έπειτα από την ανακοίνωση θετικών στοιχείων για τη βρετανική οικονομία. Στον τραπεζικό κλάδο επικράτησε θετικό κλίμα ύστερα από την ανακοίνωση των τριμηνιαίων αποτελεσμάτων από τη γερμανική Deutsche Bank και τη βρετανική Barclays. Η Deutsche Bank κατάφερε να παρουσιάσει κέρδη το γ΄ τρίμηνο, αιφνιδιάζοντας τις αγορές, με αποτέλεσμα η μετοχή της να αναρριχάται έως και 3%. Ομως, λίγο πριν από το κλείσιμο του χρηματιστηρίου, τα κέρδη της μετοχής περιορίστηκαν περίπου στο 0,7%. Με θετικό πρόσημο κινήθηκε, επίσης, η μετοχή της Barclays και ενισχύθηκε κατά 2,7% εν μέσω της συνεδρίασης λόγω των υψηλότερων του αναμενομένου κερδών που εμφάνισε την περίοδο Ιουλίου-Σεπτεμβρίου.\nΚατά τη διάρκεια της συνεδρίασης στη Wall Street, ο δείκτης Dow Jones εμφάνιζε οριακά κέρδη και ο δείκτης S&P 500 ταλαντευόταν μεταξύ αρνητικού και θετικού προστίμου μέσα στην ημέρα. Aπώλειες άνω του 2% κατέγραφε ο κλάδος των ακινήτων, ενώ οι παροχείς υπηρεσιών κοινής ωφελείας υποχωρούσαν κατά σχεδόν 1%. Οικονομικοί αναλυτές προειδοποιούν πως οι επενδυτές θα τηρήσουν στάση αναμονής μέχρι τις προεδρικές εκλογές στις ΗΠΑ.\nΗ Morgan Stanley ετοιμάζεται για μετακόμιση από τη Βρετανία


Mείωση 10% στα δημοτικά τέλη με το «καλημέρα» από τον Δημήτρη Γαλάνη - Psychiko24\nHome TOP STORIES Mείωση 10% στα δημοτικά τέλη με το «καλημέρα» από τον Δημήτρη Γαλάνη\nMείωση 10% στα δημοτικά τέλη με το «καλημέρα» από τον Δημήτρη Γαλάνη\nΈχουμε μια δημοτική αρχή που κάνει πράξη τις προεκλογικές της εξαγγελίες. Εν προκειμένω, ο δήμαρχος Δημήτρης Γαλάνης ανακοίνωσε στο δημοτικό συμβούλιο την άμεση μείωση των δημοτικών τελών για τους κατοίκους του Ψυχικού, της Φιλοθέης και του Νέου Ψυχικού κατά 10%! Πρόκειται για τη μεγαλύτερη μείωση που έγινε επί των ημερών του Καλλικράτη και δεν είναι καθόλου τυχαίο ότι χαιρετίστηκε με ενθουσιασμό από την παράταξη του κ. Νίκου Κανελλάκη, ενώ και η παράταξη του πρώην δημάρχου Παντελή Ξυριδάκη (ο οποίος διατύπωσε τις παρατηρήσεις του) αναγνώρισε ότι πρόκειται για μια θετική εξέλιξη για το σύνολο των δημοτών.\nΟ δήμαρχος στην τοποθέτησή του υπήρξε σαφής: «Επιστρέφουμε στους δημότες ένα σημαντικό ποσό, παρότι ο προϋπολογισμός του δήμου αυξάνεται φέτος κατά 400.000 περίπου ευρώ με την πρόσληψη 40 νέων υπαλλήλων στον τομέα της καθαριότητας. Θέλουμε από την πρώτη στιγμή να δείξουμε τις διαθέσεις μας και την πρόθεσή μας να είμαστε κοντά στους δημότες, γι’ αυτό και δεν κρατήσαμε την αναγγελία της μείωσης των τελών σαν προεκλογικό δώρο αλλά την υλοποιούμε από τις πρώτες μέρες της ανάληψης των καθηκόντων μας.\nΚάθε χρονιά θα κάνουμε το ισοζύγιο: μπορούμε – δεν μπορούμε. Αν μπορούμε, θα προχωρούμε σε μειώσεις και παροχές. Θέλουμε να εγκαθιδρύσουμε σχέση ειλικρίνειας, σεβασμού και εμπιστοσύνης με τους δημότες και να παρέχουμε υπηρεσίες υψηλής ποιότητας. Η μείωση κατά 10% είναι μεγάλη, αλλά ενεργούμε με σύνεση σε σχέση με τα οικονομικά του δήμου. Πάνω απ’ όλα προέχει η σχέση μας με τον δημότη».\nΜείωση στα δημοτικά τέλη: οι διάλογοι που διαμείφθηκαν\nΔ. Γαλάνης: Θεωρώ ότι στο παρελθόν δεν χτίστηκε σχέση αμοιβαίας εμπιστοσύνης μεταξύ δήμου και δημοτών. Γι’ αυτό και ξεκινώ το χτίσιμο αυτής της σχέσης από την πρώτη στιγμή της ανάληψης των καθηκόντων μας με τη δραστική μείωση των δημοτικών τελών.\nΠ. Ξυριδάκης: Δεν αμφισβητώ ότι η μείωση των τελών είναι θετική ενέργεια. Υπενθυμίζω ότι τα τελευταία χρόνια υπήρξαν σταδιακές μειώσεις τελών που άγγιξαν το 32% για τη Φιλοθέη και το 27% για το Ψυχικό και το Νέο Ψυχικό. Και ήταν σταδιακές οι μειώσεις γιατί υπήρχε αγωνία σχετικά με την είσπραξη των εσόδων του δήμου.\nΔ. Κανελλάκης: Εφόσον ο δήμος αντέχει, επικροτώ απολύτως την απόφαση που πήρε. Πρόκειται για πολιτική και όχι οικονομική απόφαση, και επιπλέον δείχνει θετική διάθεση μια που η δημοτική αρχή βρίσκεται στην αρχή της θητείας της και δεν διανύουμε προεκλογικό έτος.\nΠ. Ξυριδάκης: Ας μην ξεχνάμε το πλεόνασμα του περσινού έτους, που έφτασε το 1.200.000 ευρώ και το οποίο δίνει τη δυνατότητα να παρθεί μια τέτοια απόφαση. Επομένως, δεν είναι πολιτική η απόφαση, πρόκειται για τεχνοκρατική προσέγγιση, η οποία πάντως – όπως είπα – κινείται προς τη σωστή κατεύθυνση.\nΔ. Γαλάνης: Και το 2018 υπήρχε πλεόνασμα 1.200.000 ευρώ, αλλά η τότε δημοτική αρχή δεν προχώρησε σε μείωση των δημοτικών τελών. Επιθυμία μας είναι να επιστρέφουμε στον κόσμο – είτε σε μορφή υπηρεσιών είτε με μείωση τελών – όσα περισσότερα μπορούμε. Το θέμα είναι πως και η σούπα και η μυρωδιά της είναι καθαρή και αυτό το οσμίζεται ο κόσμος!\nPrevious articleΒραβευμένη αγιογραφία της συνδημότισσας Μαριλένας Φωκά κοσμεί το νέο πολιτιστικό δρώμενο της ΑRT WAY\nNext articleΑκραία καιρικά φαινόμενα-Πατούλης: «Καλώ τους 66 Δήμους της Αττικής σε απόλυτη ετοιμότητα»


Ακολουθεί μια αναλυτική ματιά στο χάρτης του Rainbow Six Siege's Clubhouse - Rainbow Six Siege\nΑκολουθεί μια αναλυτική ματιά στο χάρτης του Rainbow Six Siege's Clubhouse\nΓνωρίζαμε ότι κάποιες αλλαγές ήταν σύμφωνες με τον χάρτη Clubhouse του Rainbow Six Siege, αλλά τώρα έχουμε μια πολύ καλύτερη ιδέα για το τι να περιμένουμε από την επανεμφάνιση ευγενικής παραχώρησης κάποιων φρέσκων λήψεων παιχνιδιού από το YouTuber PriesT. Μπορείτε να δείτε το βίντεο για εσάς παρακάτω, αλλά εδώ είναι τα κυριότερα σημεία.\nΥπάρχει τώρα ένας νέος διάδρομος που προσφέρει ένα επιπλέον σημείο πρόσβασης στο υπόγειο υπόγειο. Στον πρώτο όροφο, υπάρχει μια νέα ημιτελής περιοχή, γεφυρώνοντας την πρόσβαση μεταξύ της αίθουσας μετρητών, του θησαυροφυλακίου και του υπνοδωματίου. Υπάρχει ένα παράθυρο για μεγαλύτερη προσβασιμότητα στο γκαράζ, αλλά άλλα εξωτερικά παράθυρα του επάνω ορόφου έχουν πλέον χτιστεί.\nΣκάψτε στο καλύτερα παιχνίδια για πολλούς παίκτες στον υπολογιστή .\nΊσως το πιο σημαντικό, υπάρχει τώρα ένα μπάνιο γεμάτο με αδέξια κοντά ουρητήρια. Η Ubisoft το περιγράφει αυτό ως buff του χάρτη και όχι ως πλήρης επανεξέταση - θα πρέπει να δούμε πώς όλα λειτουργούν στο ζωντανό παιχνίδι, αλλά αυτές είναι μερικές σημαντικές αλλαγές που θα πρέπει να προσφέρουν μια μεγάλη αναταραχή στον τρόπο με τον οποίο παίζονται οι αγώνες στον χάρτη.\nΠιθανότατα θα έχετε την ευκαιρία να ρίξετε μια ματιά στο νέο Clubhouse για το αυριανό TTS, αλλά θα περιμένουμε την έναρξη του Επιχειρησιακός πόλεμος στις 5 Ιουνίου για να δείτε τον χτυπημένο χάρτη να χτυπάει ζωντανά διακομιστές.\nΓνωρίζαμε ότι κάποιες αλλαγές ήταν σύμφωνες με τον χάρτη Clubhouse του Rainbow Six Siege, αλλά τώρα έχουμε μια πολύ καλύτερη ιδέα για το τι να περιμένουμε από την επανεμφάνιση ευγενικής παραχώρησης κάποιων φρέσκων λήψεων παιχνιδιού από το YouTuber PriesT. Μπορείτε να δείτε το βίντεο για τον εαυτό σας παρακάτω, αλλά εδώ είναι τα κυριότερα σημεία. Υπάρχει τώρα ένα νέο\nπρωτάθλημα θρύλων ssg skins\nstardew valley mods ατμός\nυποβρύχιο fortnite τοποθεσία


Παναθηναϊκός: Καταλήγουν σε ποσοστό 6,5% για τις μειώσεις\nΠρώτη καταχώρηση: Τρίτη, 16 Ιουνίου 2020, 21:08\nΟι συζητήσεις ανάμεσα στη διοίκηση και τους ποδοσφαιριστές του Παναθηναϊκού, όσον αφορά το ύψος των μειώσεων που θα γίνονταν στις εφετινές απολαβές τους τράβηξαν επί μακρόν. Αλλά έστω και αργά, φαίνεται πως οι δύο πλευρές, οδηγούνται σε συμφωνία.\nΌπως αναφέρουν οι πληροφορίες του Αθηναϊκού-Μακεδονικού Πρακτορείου Ειδήσεων, ο Τσάβι Ρόκα, μετέφερε προς τους αρχηγούς του «τριφυλλιού», την τρίτη πρόταση της διοίκησης της «πράσινης» ΠΑΕ, για μείωση ύψους 26% της δόσης Μαΐου. Ποσοστό που επί της ουσίας αφορά μόλις το 6,5% των ετήσιων αποδοχών των παικτών και δεν ήταν και πολύ... μακριά από το 20% (της δόσης Μαΐου), που είχαν αντιπροτείνει πριν από περίπου δέκα μέρες οι ποδοσφαιριστές.\nΗ συγκεκριμένη πρόταση, περιλαμβάνει μόνο τα συμβόλαια από 60.000 ευρώ και άνω, ενώ σε κάθε περίπτωση, είναι η μικρότερη που έχει γίνει σε όλες τις ομάδες της Super League, αν αναλογιστεί κανείς πως στον Ολυμπιακό συμφώνησαν με τους παίκτες για «ψαλίδι» ύψους 10% των ετήσιων αποδοχών, στην ΑΕΚ 12% και στον ΠΑΟΚ 12,5%.\nΌλα δείχνουν πως οι δύο πλευρές θα οδηγηθούν πλέον σε συμφωνία, η οποία θα επικυρωθεί και με υπογραφές μέσα στις επόμενες μέρες.\nΤελευταία ενημέρωση: Τρίτη, 16 Ιουνίου 2020, 21:11


Κινήσεις Eπιβολής σε Έδαφος και Θάλασσα – ΟΝΗΣΙΛΟΣ\nΟΝΗΣΙΛΟΣ > Κινήσεις Eπιβολής σε Έδαφος και Θάλασσα\nΑυτό που έγινε από τουρκικής πλευράς είναι επικαιροποίηση παλαιότερων προτάσεων της, αυτές που είχαν υποβληθεί από τον τότε κατοχικό ηγέτη, Ντερβίς Έρογλου, τον Σεπτέμβριο του 2011 και τον Σεπτέμβριο του 2012, στη Νέα Υόρκη. Πρόκειται για πρόταση η οποία προέβλεπε τη δημιουργία τεχνικής επιτροπής για τους υδρογονάνθρακες. Δηλαδή, ένταξη του θέματος αυτού στα πλαίσια του διακοινοτικού διαλόγου και την προώθηση των σχεδιασμών για διαχείριση στη βάση αυτή. Το έδαφος για την υποβολή νέας πρότασης, που θα υποβληθεί κατά πάσα πιθανότητα στα Ηνωμένα Έθνη, προετοίμασε ο εκπρόσωπος του ψευδοκράτους στη Νέα Υόρκη, Ισμέτ Κορούκογλου, σε επιστολή του προς τον Γ.Γ., τον περασμένο Απρίλιο. Η τουρκική πλευρά είχε αξιοποιήσει μια αναφορά του Γενικού Γραμματέα των Ηνωμένων Εθνών, σε έκθεσή του τον περασμένο Ιανουάριο, για ανάπτυξη μηχανισμών μείωσης της έντασης, τους οποίους συνδέει για ευνόητους για αυτήν λόγους με το θέμα των υδρογονανθράκων.\nΤΟ ΙΣΡΑΗΛ ΑΝΤΕΔΡΑΣΕ ΠΙΟ ΕΝΤΟΝΑ ΓΙΑ «ΓΙΑΒΟΥΖ»\nΤο Ισραήλ αντέδρασε στην κάθοδο του δεύτερου τουρκικού γεωτρύπανου, του «Γιαβούζ», στη θαλάσσια περιοχή της Κύπρου. Η αντίδραση του Ισραήλ ήταν σαφώς εντονότερη από την πρώτη, που αφορούσε το γεωτρύπανο «Πορθητής», ο οποίος από την 4η Μαΐου βρίσκεται 36,5 ναυτικά μίλια δυτικά της Πάφου. Κι αυτό γιατί το «Γιαβούζ», το οποίο έχει σταλεί στον κόλπο της κατεχόμενης Καρπασίας, είναι εγγύτερα προς το Ισραήλ και στην ΑΟΖ της χώρας αυτής. Πέραν από τις χλιαρές αντιδράσεις του Τελ Αβίβ, οι Ισραηλινοί παρακολουθούν από κοντά τα τεκταινόμενα και τις ενέργειες της Τουρκίας στην περιοχή.\nΗ μαγική συνταγή της μη λύσης διά των ΜΟΕ\nΗ ανακοίνωση του ΜΟΕ για τη σύνδεση των δικτύων κινητής τηλεφωνίας των ελεύθερων και των κατεχόμενων περιοχών αποτέλεσε μια κίνηση από το πουθενά, καθώς το κλίμα δεν δικαιολογούσε μια τέτοια εξέλιξη. Την είχαν, όμως, ανάγκη όλοι σχεδόν οι εμπλεκόμενοι. Η Λευκωσία δεν εξυπηρετείται καθώς η ανακοίνωση αποπροσανατολίζει την ώρα που η Τουρκία κάνει πάρτι στην κυπριακή ΑΟΖ. Ωστόσο, ενόψει της αδυναμίας διαχείρισης της τουρκικής επιθετικότητας επιλέγηκε από τον Πρόεδρο η ανακοίνωση ενός ΜΟΕ. Την ίδια ώρα, ο απομονωμένος Ακιντζί χρειαζόταν επειγόντως μια απόφαση που θα τον έθετε και πάλι στο επίκεντρο της πολιτικής έστω και για λίγο. Το ίδιο ισχύει και τα Ηνωμένα Έθνη, τα οποία παρακολουθούν τα τεκταινόμενα χωρίς να παρεμβαίνουν.\nΥπενθυμίζεται συναφώς ότι η τουρκική πλευρά σε έγγραφό της, που υπέβαλε τον περασμένο Ιανουάριο στον ΟΗΕ, είχε υποστηρίξει ως διέξοδο τα ΜΟΕ. Στο έγγραφο αναφέρεται πως «μετά την κατάρρευση των διαπραγματεύσεων και την επακόλουθη εμβάθυνση της ήδη υπάρχουσας δυσπιστίας μεταξύ των δύο πλευρών, συμφωνούμε με την άποψη ότι είναι ανάγκη να ανανεωθούν οι προσπάθειες για την υλοποίηση των ΜΟΕ με ανοιχτό πνεύμα και δημιουργικό τρόπο…».


Με "Ειδική" Ματιά!: 2016\nΟι έφηβοι μαθαίνουν και θυμόνται καλύτερα.\nΤις ιδιαίτερες ικανότητες του εφηβικού εγκεφάλου έρχεται ν αποδείξει η παρακάτω έρευνα.\nΟ ιππόκαμπος και το ραβδωτό σώμα είναι τα μέρη εκείνα του εγκεφάλου που έκαναν τη διαφορά στους εφήβους. Οι έρευνα έδειξε ότι στην περίπτωση των εφήβων παρουσιάζαν μεγαλύτερη νευρωνική δραστηριότητα και μεγαλύτερη διασύνδεση μεταξύ τους.\nΠρώτη φορά διαπιστώνεται ο σημαντικός ρόλος του ιππόκαμπου στη διαδικασία της μάθησης και στη μνήμη, ιδιώς όταν οι έφηβοι έχουν κάποιο κίνητρο.